
CU MĂTUROIUL PRIN LITERATURĂ 


Vara, gazetarii sunt puşi îndeobşte la grea 
încercare: Nu prea au subiecte. Bărbaţii politici 
pleacă la scăldători să-și lecuiască slăbiciunile tru- 
peşti, sau la munte să-și liniștească nervii. Viaţa 
politică intră într'o zodie de toropeală, iar gaze- 
tarul e silit să se refugieze pe alte tărâmuri decât 
cel politic, pentru a-şi căuta hrană inspirației sale 
şi pentru a umplea coloanele obligatorii ale ziaru- 
lui în slujba căruia stă. Pleacă și el la drum, face 
anchete interminabile, ia interwie- 
wuri, scrie despre frumseţile țării 
şi despre ale sufletului românesc, 
scormoneşte ruinele măreţului nos- 
tru trecut, stă de vorbă cu sătenii, 
intră în hora lor, le "'nvaţă chiui- 
turile, scrie despre ele entuziast... 
şi câte alte nu mai face gazetarul 
ca să treacă vara bine-mersi, 

Asta îndeobște. Căci vara, la 
căpătâiul căreia ne găsim, a fost 
o escepţie. 

Măcelul spaniol, cu toate oro- 
rile cu care-l garnisesc bolşevicii 
Frentei populare, şi olimpiada din 
Berlin au îmbiat vara aceasta ma- 
terial îmbelşugat ziariştilor noştri 
pentru a stâmpăra setea după sen- 
sațional a lectorilor lor cotidiani. 

Totuşi, mărturisesc, că n'am 
ispitit aproape nici un număr esti- 
val de gazetă sau revistă românească, în care să fi 
lipsit titluri ca „Cloaca literară“, „Cocina literară“, 
„Turpitudinea literară“, „Literatură Sărindărească “, 
„Ministerul artelor şi literatura“, „Ministerul in- 
strucțiunii şi Manualele de istoria literaturii“ etc. etc. 
Purtătorii de condeiu s'au întrecut în folositoarea 
silință de a arăta cumplita boală care a cuprins li- 
teratura noastră şi marea primejdie care paşte mai 
ales pe nevrâstnicii lectori ai acestei literaturi. 

Boala de care vorbim o alcătueşte nesfârşita 
expoziţie de urâciuni înfățișată de marea majoritate 
a romanelor cu cari îşi fac intrarea în literatură o 





DI Dr. C. Anghelescu, 
ministrul instrucţiunii publice 


seamă de scriitori mai proaspeţi şi cu cari ţin să-şi 
murdărească inspiraţia lucrativă chiar unii literați 
mai vechi. 

Aceste urâciuni, al căror simbol e înfățișat 
uneori pe copertele luxos ilustrate ale cărţilor, prind 
ca 'ntr'un laţ pe cititor, îi biciuesc simţul ruşinii 
până la moarte, îl întărâtă spre patimă, făcându-l 
să sfârşească prin a se tăvăli în cocina păcatului. 
Mai ales pe cititorul tinăr, cu simţirea imaculată. 

Chiar culeasă de bună voie de 
prin anticariate sau de pe la librării 
— această literatură ameninţa şi 
până acuma cu primejdia întinării 
sufletului tinerimii noastre. lată 
însă că ea a fost trecută de cu- 
rând şi în unele manuale de Is- 
toria literaturii române. Întrun 
astfel de manual poezia cu „ur- 
dori“ şi cu alte asemenea ...frum- 
seți plastice a lui Tudor Arghezi, 
e pusă alături de poezia lui Emi- 
nescu, iar proza lui D. Stănoiu 
(nu ăl cu „colectura norocoasă“, 
ci ăl cu „Fete şi Văduve“) alături 
de scrisul lui |. Creangă. Autorii 
acestei „poezii“ şi „proze“ sunt 
înfățişați drept ultimele expresii 
ale genialităţii literare, iar candi- 
daţii la bacalaureat sunt obligaţi 
să-i studieze din doască în doască, 
altfel fiind condamnaţi să "mbătrânească în ceata 
celor şaizeci de procente de „căzuţi“. Cu alte cu- 
vinte, bieţii băieţi sunt ameninţaţi să cadă, fiincă nu 
cunosc pe literaţii (de)căzuţi. Nu vi se pare mon- 
struos? Mie, da. Ca şi domnului Ministru Dr. C. An- 
ghelescu, neostenitul gospodar al şcoalelor noastre. 

Întradevăr, îngrozit de monstruositatea aces- 
tei realităţi, Dumnealui a dat de curând poruncă 
inspectorilor „săi subalterni să ia sub aspră cerce- 
tare toate manualele, pentru a le scoate din între- 
buințare pe cele ce sufăr de primejdioasa meteahnă 
a arhgezismului literar. 

Și tot Ministrul Instrucțiunii a dat şi porunca 
de a se plivi cu multă grijă bibliotecile școlare și 
cele publice de toate cărţile cu miros de „cocină“. 
Grijnici de sufletul tineretului nostru, noi îi strigăm 
din toată inima un românesc: Bravo! 

Ştim, că unii scriitori vor protesta împotriva 
măsurii de ecarisaj literar a domnului Ministru al 
şcoalelor. Şi-odată cu protestul lor îi vor înfățişă 
tablele cu decalogul „autonomiei esteticei literare“. 
ÎI rugăm să nu se emoţioneze, ci să ia aceste table 
şi să le trântească de pământ să se facă țăndări. 
Fiindcă porunca sănătăţii sufleteşti a tineretului nos- 
tru e mai sfântă decât orice decalog literar. 

+ NICOLAE COLAN 


STILURI DE VIAȚĂ 





Biserica mănăstirii Horezu 


STILUL ROMÂNESC 


Pentru cine înfloreşte în aur luceafărul des- 
tinului, hărăzit neamului său, stărue pururea în- 
trebarea asupra mumelor, generatoare de culturi 
și stiluri de viață. Magnific ca "ntâia zi după lu- 
mină, stilul de viață al unui popor se oglindește 
în peisajul patriei, crește din veşnicia strămoșilor 
și se împlineşte la dogoarea sfântului duh al nea- 
mului. Ca mustul strugurelui şi ca sângele vieții, 
Logosul neamurilor creiază conștiița plenară a unei 
unități de sine stătătoare. Omogeneilatea în spațiu 

Visând... 


și identitatea cu sine în timp a unui neam este 
fructul duhului său etnic. Din aceste două dimen- 
siuni, una orizontală şi alta verticală, naște ideea 
de patrie, sentimentele naționale, cultul Larilor şi 
Penaţilor unui neam. Conștiința de neam, diferen- 
țierea rasială, ideea națională, cât şi legitimismul 
de rang divin de a stăpâni pământul patriei, nu 
sunt decât formulări ideologice ale duhului autoh- 
ton, Ci verlicala naționalismului nostru crește din 
vatra Patriei, unde se întreține cu devoțiune ves- 
talică focul sacru al frunților tutelare, spre mâgu- 
rile de lumină paradisiacă ale cerului creștin. Între 
zenitul raiului creştin, deci, și nadirul patriei se 
arcuește curcubeul existenței românești. Și despre 
această existență ne propunem să vorbim acuma. 

Există un stil românesc de viață? Aceasta 
este întrebarea ce stărue până la durere în nervii 
fiecărui “român. Răspunsul nu poate fi decât a- 
firmativ. 

Stilul de viață al unui popor este transfigu- 
rarea sângelui său la lumina spiritualității. Căci 
stil de viață însemnează cultură și civilizație, ma- 
nieră și ținută, atitudine morală şi simetrie poli- 
tică, asceză și creație, fizionomie proprie și destin 
propriu. Poporul care nu simte în sângele său 
blestemul unei misiuni, care să fie a lui și numai 
a lui, nu poate da dovadă de un stil propriu de 
viață. 

Dar stilul, înainte de toate, este un fenomen 

e cultură. Toate creațiile spiritului, care se mai 
numesc și produse culturale, legate de ursita unei 
națiuni, nu sunt decât reverberații simfonice ale 
stilului său de viață, ale duhului autohton. Stilul 
de viață însuşi nu este decât fața luminoasă a lo- 

gosului larvar,”ce dospește şi fructifică comunita- 
tea națională. Prin urmare, articulațiile stilului de 
viață al unui popor trebuesc pipăite în rădăcinile 
duhului său etnic. Chiar și veșnicia omenească a 
creațiilor culturale este legată de puterile de viață 
ale acestui duh. Acolo, însă, în adâncuri, nu pu- 
tem ajunge decât pe drumul tăiat de filosofia cul- 
turii. Și aici, cârja filosofică a lui Lucian Blaga, 
care a consacrat stilului două dense și luminoase 
studii : „Orizont şi Stil“ (Editura „Fundaţiile Re- 
gale“, 1936) şi acel superb în frumusețea lui ro- 
mânească „Spațiu Mioritic“ (Cartea Românească, 
1936), ne este de un mare şi real folos. 


Lucian Blaga s'a aplecat cu osârdie și fără 
îngâmfare asupra fenomenului cultural românesc, 
popular şi cult, i-a analizat articulațiile cele mai 
intime și ni-l prezintă sub forma unui mănunchiu 
de constante sufleteşti. Aceste constante alcătuiesc, 
în paralelismul lor asociabil şi funcțional, matca 
stilistică a duhului românesc. Pentru înșirarea lor, 
dăm cuvântul lui Lucian Blaga. 

„In ciuda influențelor, care-și dispută inutil 
pământul nostru, în ciuda interferențelor, cari îşi 
fac jocul nestatornic în țara şi în sufletul popo- 
rului nostru, există un „românism“, în înțelesul 
superior al unui complex, sau al unei constelații, 
cu totul aparte, de determinante spirituale. Dincolo 
şi mai presus de misterul sângelui, românismul e 
un patrimoniu stilistic, alcătuit în parte din de- 
terminante, ce-i aparțin exclusiv, în parte dintr'un 
raport intim, de ndtură funcțională și de dozaj, 
al unor determinante, care-l depăşesc. Există o vie 
matcă stilistică, în lumina căreia românismul ne 
apare ca un ansamblu, conturat din latenţe și rea- 
lizări. Nimic nu ne prilejuește ca această matcă 
stilistică, posibilitatea de a vedea în românism 0 
entitate, susceptibilă de a fi cuprinsă într'o ima- 
gine ideal sporită. Ne-am făurit despre acest ro- 
mânism spiritual, dincolo de faptele şi de jocul de 
ape al folklorului şi al istoriei, o viziune, menită 
poale unui destin pragmatic. E viziunea unur cris- 
tal viu, a unui mănunciu de absiracțiuni iposta- 
tice, a unui complex de potente creatoare. Cari 
sunt aceste funcții sau puteri ipostalice ? E înainte 
de toate un anume ondulat orizont spațial, cel mio- 
ritic, și la fel un orizont de avansare legănată în 
timp. Ele formează coordonatele unei spiritualități. 
Fuzionează cu aceste orizonturi înainte de orice 
un sentiment al destinului, trăit tot ca o unduire, 
ca o alternanță de suișuri şi coborâșuri, ca o înain- 
tare într'o patrie siderală, unde se urmează ritmic 
dealurile încrederei şi văile resignărei. Vine pe 
urmă șiragulțcelorlalte determinante : o preferință 
arătată categoriilor „organicului“ ale lumii, și o 

tendință de transfigurare „sofianică“ a realităţii. 
Năzuința formativă se conturează și e activă în 
deosebi ca orientare spre forme geometrice şi sti- 
hiale, aceasta întrun chip organic atenuat. Adăo- 
găm mănunchiului o invincibilă dragoste de pito- 
resc şi de asemenea un foarte vădit simț al mă- 
surii şi al întregului, Pentru rotunjirea complexu- 
lui să mai notăm că toate determinantele se rea- 
lizează oarecum în surdină, par'că în isbânda lor 
se pune un mare frâu; totul se înfăptuește cu un 
uimitor simț pentru nuanță și cu tot atâta simț al 
discreției. “ 

Fireşte, nu putem da aici toată documentația 
teoretică şi concretă, pe care o aduce Lucian Blaga 
întru susținerea acestei mătci stilistice a duhului 
românesc. Ar fi şi prea mult şi inutil. Doritorii 
de a se lămuri să deschidă cu încredere „Spațiul 
Mioritic“. 

Conclusia acestor rânduri nu poate fi decât 
favorabilă credinței într'un apriorism românesc, din 
care creşte, spiritual şi concret, stilul românesc. 
Iar din puterile creatoare ale acestui stil înfloreşte 


steaua destinului nostru. 
GRIGORE POPA 


Rasa și ortodoxia sunt cele două com- 
ponente ale substanţei românești. 


Î. P. S. Mitropolit Nicolae 


4 VIAȚA ILUSTRATA 


DUPĂ DOUĂZECI DE ANI 


LA SFÂNTĂ MĂRIE 


În sunet armonios de aramă, clopotele cate- 
dralei din Cluj işi cheamă mulțimile de credincioşi 
la rugăciune. 

E 15 August; zi luminoasă, zi de sărbătoare. 
Hramul catedralei, Adormirea Maicii Domnului. 

Rânduri, rânduri din toate străzile curg cre- 
dincioşii, îmbrăcați. de sărbătoare, spre uşile larg 
deschise ale bisericei episcopale. În catedrală lu- 
mea stă înghesuită. — Femei, bărbaţi, ofițeri cu 
pieptul plin de decoraţii, civili în haine negre şi 
stoluri nevinovate de copii, umplu catedrala până 
la refuz. Abia mă pot furişa printre ei. 

În altar P. S. S. Nicolae al Clujului ponti- 
fică înconjurat de un sobor de preoți. 

Ecteniilor le răspunde un cor mixt bine con- 
dus de părintele ierodiacon Anatolie Scurtu. Mă 
aşez lângă un stâlp în partea bărbaţilor şi din ochi 
urmăresc în altar săvârşirea sfintei liturgii. 

În jurul meu ca murmurul izvorului ce ţâş- 
neşte din stâncă şi se scurge printre pietricele, se 
aude murmurul credincioşilor ce se roagă. Un suflu 
de cucernicie şi credință pluteşte în atmosfera ca- 
tedralei. Un fior mă pătrunde, o căldură mă stră- 
bate, inima îmi bate tot mai tare. 

Simt imensitatea Celui tot puternic care îmi 
apasă nimicnicia ființei mele. Când am mai avut 
eu această sensație? mi se întreabă mintea. 





Maica Domnului 


Rămas cu ochii ficşi pe crucea de pe ico- 
nostas, încerc să scrutez trecutul. 

În murmurul rugăciunii, sufletu-mi se reîn- 
toarce la August 1916. 

Ca din neguri îndepărtate îmi apar icoane, 
la început nedesluşite şi pe urmă tot mai lumi- 
noase. 

Văd ascunsă între munţi o vale presărată ici- 
colea cu căsuțe văruite şi ascunse printre verdeața 
grădinilor. — În stânga peste vale de o moară, 
văd o casă țărănească mai arătoasă, adăpostită în- 
tre pomii unei grădini ce urcă în pantă pe un deal. 
Grădina e înconjurată de salcâmi tineri cari îşi 
pleacă crengile până la pământ, acoperind un şanţ 
de hotar sub bolta lor de verdeață. 

Tabloul pare fără viaţă, nici o ființă nu se 
vede mişcând. La una din case uşa văduvită de 
scoabă stă culcată pe o coastă; la alta geamurile 
sparte rânjesc a pustiu. — Din depărtare deodată 
străbate îndurerat hăulitul unui câne flămând şi 
fără stăpân, uitat poate în legătoare. 

Ceva-mi atrage ochii sufletului din nou spre 
casa de lângă moară. — Sifredelesc cu privirea 
desimea cupolei de salcâmi şi văd: văd o femee în- 
genunchiată şi un copil, ascunși în desișul verdeţii. 

Cu mâinile împreunate, cu faţa spre înde- 
părtatul răsărit, femeia pare o stană de piatră; doar 
buzele-i se mişcă. Copilul în stânga ei în ace- 
iaşi poziţie priveşte par'că nedumerit, cum lacrimile 
se scurg în perle pe obrazul drag al mamei sale. 

Un murmur asemeni celui din biserică se 
aude; e ruga ferbinte, ruga celui desnădăjduit. 
Femeia tresare, îşi face cruce şi se întoarce că- 
tre copil: 

— Dragul mamei, roagă-te şi tu, poate Dum- 
nezeu va asculta ruga ta, copil nevinovat, și-i va 
aduce. — Doamne ajută-le, Ma'că Prea Curată, 
ține-i în paza Ta! 

Copilul repetă după mamă şi cu ochii scli- 
pitori o întreabă: 

— Mamă vin Rumânii? Când vin mamă? 

— Vin, dragul mamei, vin. Doamne, ajută-le! 

— Dar Tuca mamă? El când vine, dece nu 
mai vine, mamă? 

Ochii îi joacă în lacrimi... 

— Vine, dragul mamii; vine, când vin şi Ru- 
mânii. 

Da; recunosc pe femee, recunosc şi copilul 
bălai, buclat cu plete blonde. Nu-mi sunt de loc 
străini. 

Viziunea se schimbă, din întreaga vale nu- 
mai în curtea acelei case se aude mişcare. 

Un cioban mijlociu de statură şi puţin nins 
prin pletele-i bogate întră'n curte cu şase cai în- 
cărcați, legaţi deolaltă şi în urma lor 8 honvezi 
cu arma:în mână. 

— Repede. Cătălină, repede pe căruțe! 

Sosesc şi turmele dintre fronturi. Carăle se 
încarcă cu vârf. La fiecare se înjugă câte 4 boi. 
Un car condus de om, altul de femee, ies din 
curte şi se opresc în drum. Omul și femeia se'n- 
torc pe loc, se uită lung la casa părăsită şi'n ochi 
li se citeşte jalea. 

Copilul cocoţat pe unul dintre cară strângea 
cu putere pe lângă el sumanul, uitându-se cu frică 
la soldaţii rămaşi, înşirați pe prispă. 

Un pocnet de bici, şi în scârțăit de roate că- 
ruțele pornesc pe drum de bejenie. 

Imaginile urmează. 

Văd, piaţa unui mic oraş tixită de lume pes- 
triță, care se uită încordată la întrarea drumului 
ce vine din spre răsărit. Parcă aşteaptă pe cineva. 
Muzică de fanfare se aude în depărtare. Sunetul ei 
se apropie tot mai mult. Deodată lumea tresare în 
chiote. In piață apar călare un grup de soldați cu 
căciulă şi rosete tricolor. 

Lumea izbucneşte în delir de bucurie. Gro- 
sul armatei soseşte. 

Mulțimea din piață se contopeşte într'un trup 
şi un suflet cu oastea așteptată. — E 1918! 

Piaţa e o mare de oameni ce se agită în ta- 
lazuri, beată de fericirea libertății mult dorite. 

Căciulile cu rosete sar în aer înfrățite cu jo- 
benele civile. 

Căştile lucesc în soare şi în ritmul muzicei 
militare picioarele bat cu temei sârba, pe pămân- 
tul Ardealului. 

— Doamne, slobozeşte pe robul tău în pace 
căci văzură ochii mei mântuirea ce-o ai hărăzit 
neamului meu! 

Răzimat de cârje un popă albit de ani în 
slujba altarului, se lasă încet jos pe nişte scări 
şi cu fața în mâni, zdrobit de emoție, plânge încet. 
Prin barba-i de patriarh se preling lacrimile cris- 
taline : sunt lacrimi curate, lacrimile libertăţii. 

* 

— Dumnezeu în mila lui cea nemărginită 
și ascultând rugăciunile Maicii sale pe care noi 
am rugat-o drept mijlocitoare, a golit cupa sufe- 
rnțelor neamului nostru şi a umplut-o cu vinul 
curat al libertăţii. 

Dar, după cum cu vinul din pahar te poți 
întrema, cu acelaș vin te poți îmbăta, de-l bei 
fără socoteală. Tot așa și cu vinul libertăţii pe 

care Dumnezeu ni l-a dăruit, putem să ne şi îm- 
bătăm, dacă luăm mai mult decât biruim. 

Fiecare să bea din vinul libertăţii numai atât 
cât biruie, căci dincolo de cât biruim este hotarul 
anarhiei — şi azi anarhia ne amenință din toate 
părțile... 

Trăsar trezit din visare şi cobor ochii spre 
uşa împărătească. 

În odăjdii pline de lumină P. S. Sa Nicolae 
având în jur pe preoții împreună slujitori, își ţine 
cuvântarea arhierească. 

Asemeni Sfântului Gheorghe când stă să stră- 
pungă cu lancea gâtul balaurului întunerecului, P. 
S. Sa ridică uşor toiagul şi cu ochii aţintiți dincolo 
de zidurile trainice ale catedralei, vrea par'că să 
străpungă hidra nevăzută, care cu tentaculele-i în- 
fiorătoare caută să cuprindă din toate părţile Bi- 
serica lui Hristos. 

Cuvântarea-i plină de suflet creştinesc şi ro- 
mânesc vibrâni îngrijorată de soarta Bisericii şi 
a neamului, ține pe toată lumea cu atenția în- 
cordată. 

Într'o linişte perfectă, în care aproape se aud 
inimile credincioşilor cum bat, graiul P. S. Sale e 
când ca murmurul unui izvor care răcoreşte sufletle 
însetate ale credincioșilor, când ca sunetul aspru 
al goarnei de alarmă, care prevesteşte primejdia. 

Credincioşii cu sufletul reținut ascultă vibra- 
țiunile sufletului arhiereului lor și asemeni P. S. 
Sale simt tot mai mult credința ce-i străbate, dar 
totodată alături de capul Bisericei lor se simt stră- 
bătuți de îngrijorare, gândindu-se la ce ar putea 
să le aducă ziua de mâine. 

În ori şi ce parte a lumii ne întoarcem pri- 
virea, vedem agitaţie : unii se agită pentru sfânta 
ideie naţională, alţii puşi în slujba lui satan pro- 
fanează tot ce sufletul omenesc are mai scump; 
şi crezând că sângele fraților lor celor vii lee 
prea puţin a-şi îndestuli setea de fără de legi, scot 
morţii din morminte, şi în procesiuni macabre 
vreau să arate lumii că domnia întunerecului se 
apropie. Ca în Spania. 

Din cele patru vânturi, valuri uriaşe izbesc 
în coastele bisericilor strămoşeşti, ca să le sfărâme. 

Prin ispitiri mincinoase slujitorii lui Belzezul 
caută să ademenească pe fiii neemului nostru, îm- 
biindu-i să bea tot mai mult din paharul libertăţii, 
că poate vor trece măsura şi vor întra în hotarul 
anarhiei şi astfel pierzându-și echilibrul sufletului 
să le devină slugi supuse. 

Neamul nostru care este călit în luptele ce 
le-a purtat în decurs de milenii, ştie să se apere 
împotriva tentațiunilor, formându-și un chist în jurul 
sufletului, din învățătura Bisericei; căci această în- 
vățătură ne-a fost transmisă dela strămoşii cari 
s'au lăsat mai bine ucişi, deeât să scrintească cel 
puţin o buche din credința lor. 

Nici noi nu avem să umblăm pe căi necunos- 
cute, ci mai bine batem calea bătătorită de înaintaşi, 
ale căror morminte scumpe le întâlnim la fiecare 
cotitură de drum. Crucile lor ne dau curajul de a 
merge cu încredere mai departe, căci drumul e 
bun. Pâinea ce o mâncăm îşi are rădăcinile în 
țărâna oaselor lor. Apa izvoarelor este lacrima a- 
cestui pământ îmbibat cu lacrimile moş-strămoşilor 
nostri. Credinţa lor o vedem la fiecare răscruce, 
simbolizată prin braţele de lemn ale troiţelor. 

* 

Au trecut două, decenii de când viteaza oş- 
tire română fiind împinsă de falanga uriasă a duş- 
manului, căuta să-şi refacă forțele pe ultimul petec 
de pământ ce-i mai rămase. 

Din mâinile „prietenilor“ ni se înbia aceeaş 
băutură otrăvită a anarhiei, din care bieţii de ei 
s'au îmbătat. 

Am refuzat-o atunci cu energie; o refuzăm 
şi azi; şi o vom refuza totdeauna, mergând pe 
drumul rânduielii ortodoxe şi naţionale arătat de 
silințele şi jertfele glorioşilor noştri înaintaşi. 

Maică Preacurată, ajută-ne! 

GHEORGHE SAVA 


VOI 


Ne bate'n porţi, smerit, un sol, 
Ducând în jarul inimii, domol, 
Un murmur lin, purtat de veac și trist, 
Cu ritm de lacrămi, clipocit sub Crist. 


E solul brazdei frământate, ud 
De tot noianul lacrămilor reci, 
Purtând obida locului, din veci 
E solul vost, al celor mulţi. V'aud, 


Vă simt şi vă cuprind în miezul meu, 
Pe voi, pe toți cei mulți, uitaţi de toţi, 
De toţi cari ca şi voi, aceeaşi coţi 

De cer privesc și'mpart acelaş greu. 


Din zori v'aud sub glie, prin pământ, 
În rădăcini de plâns, ușor suind 

Spre poarta sufletului nost, spuind 

De voi. Aș vrea ca'n lut să mă frământ, 


Să-mi storc tot sufletul în voi, de tot 
Şi'n fundul negrului pământ să'not, 
Să mă topesc în stropi de lut, lichid, 
În tot întinsul greu să mă închid, 


Să isvorăsc în miez de bob de grâu 

Cu pieptul năvălit în soare, râu, 

Să-mi lunece, amar smaragd, prin spic, 
Din ochii voști și pieptu-mi să-mi despic. 


Și-apoi să fiu tainul aspru, bun, 
Desghiocat pe masă, printre voi, 
Să sorb avan tot cârdul de nevoi. 
Nălţa-voi cânt, slodunului străbun. 


Dar bate'n porţi acelaș sol, 
Decând în jarul inimii, domol, 
Acelaş murmur tremurat de vânt, 
Ccrescut pe fila sfântului cuvânt. 


ILIE ŢARINĂ 

CETANIE PE CERUL EUROPEI 


Lupta pentru ramura de maslin 





Praxiteles : Hermes din Olimpia 


Pe vremea când eram licean și profesorul de 
geografie ne punea să desemnăm harta politică a 
Europei, nu-mi ajungea o duzină de creioane co- 
lorate pentru zugrăvirea „cromatică“ a băbiloniei 
popoarelor. Astăzi, ca să săvârșesc cu deplin suc- 
ces aceeași treabă, mi-ar fi suficiente două culori : 
un creion roşu şi o bucată de cretă. Aş colora cu 
cel dintâi împărăția sovietică şi câteva filiale apu- 
sene; poate și vre-un pelec de pământ balcanic. 
Cu creta, restul. Și harta desmățatului nostru con- 
tinent ar fi gata. Autenticitatea ei, cred că n'ar 
pune-o în cumpănă decât obicinuiţii hotarelor ge- 
neveze,. 

E ușor de înțeles, că celor două culori nu- 
mite le corespund două mari idei ce stăpânesc ac- 
tualmente instinctele și conștiințele albilor civilizați 
și civilizatori: ideea perpetuului război comandat 
de coaliția marxisto-iudeo-masonă și ideea păcii 
infinite pentru care se zbat o mână de bravi cu 
ținulă de arhangheli. Mulțimile? Stau la mijloc. 
Lupta se dă în jurul lor, pentru ele. Din trupul 
lor, o idee sau alta își sfâșie lotul râvnitelor ade- 
ziuni. 

Va recunodşte bucuros, oricare, că harta con- 
fecționată 'de noi e de-o simplicitate impresionantă. 
Numai de două ori, în istorie, Europa a mai fost 
atât de clar înjumătățilă în două tabere: pe vre- 
mea chezarilor romani și, veacuri multe după aceea, 
în zilele domniei celui mai mare chezar pe care l-a 
avut “lumea — Napoleon. Două lumi! Deoparte 
cezarul, oricare ar fi fost el; de alia, inimicii cari 
se puneau deacurmezișul realizării ecuaţiei politice : 
Imperiul = Europa. În răsboiul mondial, mai era 
şi o a treia tabără: a „neutrilor.“ De aceea nu 
l-am luat ca termen de comparație. Cu totul altele 


erau motivele cari au dus în trecut la simplifi- 
carea hărții Europei. Cu totul altele sunt cele de 
acum. Astăzi răsboiul cel mare nu se mai dă între 
oameni, ci între două principii ; aș zice între două 
valori etice : conștiința ideii de pace stă față *n 
față cu non-valoarea instinctului deslănțuit şi îm- 
pins spre teroare. Oamenii sunt doar vehicole. Ca 
oricare din tunurile lui Sir Basil Zaharoff sau ale 
altui magnat al industriei de arme. 


Că acest răsboi nu se duce de ieri, se știe! 

Unde ne aflăm azi? 

Răspunsul poate fi cam acesta: în pragul 
unei mari răfueli. Ne-o spun semnele vremii noas- 
tre. Cred că nimănui nu-i scapă nebăgată în seamă 
nervozitatea cu care se lucrează în cele două ta- 
bere învrăşmâășite de moarte. Se înmulțesc sur- 
prinzător de repede jertfele pe cari pontifii mo- 
derni le înjunghie la altarul celor două zeități ce-şi 
dispulă hegemonia sufletului european. Mergem cu 
pași grabnici spre o definitivă clarificare. Și dacă 
ea va veni cu un ceas mai de vreme, aceasta avem 
s'o mulțumim îndeosebi căderii Genevei. A fost o 
cădere „cu zgomot mare“, pe povârnișul unui dis- 
credit din care greu mai este întoarcere sau în- 
dreptare. Geneva a fost fălul dolofan zămislit din 
dorința de pace a unei omeniri obosite de trecuta 
încăerare mondială care a închegat din sângele 
bravilor căzuţi pe câmpul de onoare harta Europei 
de azi. Încă în leagăn fiind, ursitoarele i-au pus 
în mână ramura de măslin. Cele mai bune nă- 


emana 





Artă antică: Victoria 

dejdi au fost îngrămădite pe o frunte ce-o doream 
cât o cupolă, ca să le poată purta cu demnitate. 
Se ştie ce-a urmat. Abia ajuns în pragul majo- 
ratului, fătul dela care o lume întreagă aștepta ca 
dela un nou Mesia garanția siguranței internațio- 
nale, începuse să dea semne de defici.nță cere- 
brală. Într'o bună zi, trecu ramura de maslin în mâ- 
nile dușmanului său de moarte: Rusia. Într'unul din 
primele noastre articole cari au răsbit la tipar, noi 
scriam că în sfatul de pace genevez lipsește FHris- 
tos. Iar în ziua când s'a săvârșit nelegiuirea și 
ministrul de externe bolșevic, cu tot neamul lui, a 
trecut pufăind de trufie pragul tlempluiui păcii, noi 
am însemnat în cronica unei surori a revistei noas- 
tre evenimentul: „aceasta este ziua în care Anti- 
christ s'a sălășiuit la Geneva!“ — și nu ne-am 
mirat de loc că nu s'au prăbuşit pereții pomposu- 
lui palat în care Dumnezeul Păcii n'a fost pofltit 
nici odată peste toate excelențele diplomatice cari 
i-au descântat de bun venit. Un dicton cuminte 
cât o vorbă din Scriptură spune, că nici o durere 
nu e fără câștig sufletesc. Așa și atunci. Ziua ne- 
maipomenitei rușini şi-a avut și clipa ei mare. A 
fost clipa în care simbolica ramură de maslin tră- 
dată de râposata Geneva unui „pion al păcii“ 
care pune pe ea tot atâta preț cât cutare mon- 
sieur Jean Zay pe tricolorul pentru care au luptat 
feciorii Franţei amice, ai Franței celei franceze, ai 
Franței care a ținut în brațe România Mare la 
praznicul sfântului botez al întregirii — a fost 
smulsă din mâinile sacrilege ale monstrului bolşe- 
vic de câțiva bravi cari reazimă cu umerii lor voi- 
nici edificiul cariat al ordinei europene. 


Vălul “mincinos al iluziei geneveze odată sfâ- 
șiat, astăzi situația politică europeană se vădește 
ochilor noștri în toată goliciunea ei. Minată . de 
manevrele subterane ale bolșevismului, Europa arde 
și mai mult: se desmelecește arzând. În Italia, 
focul a isbucnit de mult. L-a astâmpărat energia 
mussoliniană. Astăzi poporul italian solidar cu bra- 
vul său Duce, respiră primele adieri de prosperi- 
tate ale reînviatului imperiu roman. În Germania, 
revoluția național-socialistă a gâtuit în fașă, fără 
prea multe vârsări de sânge, aceeaşi primejdie. 
Răsboiul continuă totuși pe fronturi singuratice. 
Focul arde pe culmi răslețe. 

Ce-a pierdut în țările pomenite, Moscova 
caută să câștige aiurea. Tactica de luptă e clară. 
Dictatorii trebuesc încercuiți. Cu ei se va da lupta 
din urmă. Până acolo, în Belgia avem greve zil- 
nice. În Franța, situația e mult mai avansată: În 
Spania, răsboi civil. Sângele latin, torid prin cons- 
tituția sa organică, odată infectat de virusul bol- 
șevic, dă semne de turbare. O mână de militari 


îndrăsneți caută să salveze ceva mai mult decât 
onoarea blazonului lor: o națiune. În Balcani a 
venit rândul Greciei. Pretutindenea efectul e ace- 
lași : teroare. Pe căle pacinică nu merge nicidecum. 
Ideologia marxistă e singura formulă de viață 
socială care nu se potrivește nici unui popor. Nici 
chiar odioșilor fii ai ludei cari o propovăduesc cu 
o așa de crâncenă tenacitate acolo unde-și taie 
drum spre putere; cari o aplică atât de sângeros 
acolo unde au robit puterea. Toate aceste teribile 
experiențe se fac pe spinarea unei mulțimi nevino- 
vate care vrea cu totul altceva : pace, o pace in- 
finită. Două evenimente de dată recentă ilustrează 
mai bine decât o mie de şedinţe geneveze această 
universală dorință. 

De doi ani încoace se țin lanț comemorările 
legate de feluritele faze ale răsboiului mondial. 
În acest cadru de pioase pomeniri ale milioanelor 
de viteji căzuţi sub coasa morții, foştii luptători 
ai Franței au organizat de curând o mişcitoare 
procesiune la locul crâncenelor lupte din preajma 
Rinului, la care au fost poftite să-și trimeală de- 
legați și alte state. În Germania, învitația fran- 
cezilor a fost primită cu viu entusiasm. Cinci sute 
de foști luptători nemti au plecat la Paris. O su- 
perbă coroană a fost depusă pe mormântul sol- 
datului necunoscut al Franţei. Gestul a produs o 
adâncă impresie în populația parisiană. Tocmai 
pentrucă nu fusese prevăzut în program. În noap- 
tea de 13—13 Iulie a. c., delegațiile foştilor lup- 
tători germani, englezi, italieni și sârbi însoțiți de 
camarazii lor francezi erau pe câmpiile mortii dela 
Verdun, Vaux și Douaumont. În acordurile tulbu- 
rătoare aie melodiilor lui Bach din „Pasiunea lui 
Ioan“ și a „Eroicei“ lui Beethoven, oștenii cari au 
văzut moartea s'au înșiruil pe câmpiile în cari 
fiece palmă de loc. închide un erou într'un mor- 
mânt, fiecare mormânt poartă o cruce albă şi că- 
teva tufe de roze roșii ca unică podoabă. O co- 
mandă scurtă răsună în noaple. Reflectoarele ce 
învăluiau în lumina lor orbitoare imensele câmpii 
ale morții și-au închis isvorul, iar tunetul de salve 
de tun a amuţit. Cred că numai cei cari au văzut 
moartea sfârtecând carne de eroi își pot închipui 
ce s'a petrecut în sufletele aspre ale oștenilor adu- 
nați pe câmpiile Verdunului în clipa când fiecare 
din ei a îngenunchiat să depună cu pietate pe 
mormântul din faţa lui buchetul de flori adus de 
acasă. O nouă comandă descheie groaznica liniște 
a clipei de reculegere. Câmpiile morților sunt iarăşi 
îmbrăcate în lumină. Pelerinii își ridică glasurile : 
„Întrucât cei cari zac aici și aiurea au intrat în 
pacea morților numai ca să consolideze pacea celor 
vii și întrucât credem că am comite o impielate 

să îngăduim de-aici înainte ceea ce au urgisit 
morții, de aceea jurăm să păzim şi să voim pacea 
pe care.noi jertfei lor avem s'o mulțumim !“ 

Din cincisprezece mii de piepturi răsună fă- 
găduința cea sfântă : „Jurăm !“ 

Dimineața citeam entusiastele reporlagii ale 
foilor nemțești. Echipa căpitanului Brandis fusese 
întâmpinată pretutindeni în Franța cu strigătul: 
„Heil les Allemands ! Vive la Paix! Iar undeva un 
clișeu drăta o femeie îndoliată, Franța presărând 
flori pe mormântul anonim al unui soldat german. 

Se susține de mulți că între francezi şi ger- 
mani există o ură de moarte. Jurământul dela Ver- 
dun desminte această iudaică minciună. Dimpo- 
trivă : ambele popoare își fac cea mai asiduă curte ; 
amândouă doresc sincer pacea infinită. Realizărea 
ei, atârnă astăzi numai de clarificarea situaţiei 
interne a Franței şi anume, în sensul unei orien- 
tări spre dreapta. De ce sentimente sunt animate 
întreolaltă popoarele ca atare, nu guvernele lor, 
ne încredințează solemn zilele înălțătoare ale Olim- 
piadei a XI-a, care s'a sfârșit de curând în capi- 
tala Germaniei. 

Se știe de ce sentimente a fost călăuzit Pierre 
de Coubertin când a reluat tradiția jocurilor olim- 
pice. Frumusețea etică a Olimpiadei constă tocmai 
în înlesnirea înfrățirii popoarelor. În 1932, la O- 
limpiada X din Los Angeles, comitetul olimpic inter- 
național a luat deciziunea ca întâlnirea din 1936 
să aibă loc la Berlin. Un an mai târziu, s'a con- 
sumat istorica prefacere politică ce-a adus la cârmă 
regimul național-socialist. Vrășmășia forțelor oculte 





Porumbelul păcii în Cârji... 





Dela Olimpiada din Berlin 


semito-bolșevico-masone a deschis foc concentric 
asupra afurisitei Germanii. Cum se ştie, nici O- 
limpiada n'a fost cruțată. Neamul fără țară care 
nu știu să mai fi dăruit sportului altceva decât 
deșelata echipă bucureșteană de footbal „Macabi“ 
și un oarecare Hamburger pe care l-am trimis 
cândva la Berlin să apere (2) culorile româneşti (2) 
în campionatul de tenis cu Germania, începu o 
teribilă campanie de presă în toate laturile lumii, 
cu intenția de-a frânge hotărârea dela Los-An- 
geles şi a blama Germania, mutând Olimpiada 
altundeva. În America, grație acestor aţățări, a 
fost nevoie de un. fel de plebiscit care să decidă 
dacă U. S$. A. trimite sau nu echipa olimpică la 
Berlin. Propunerea iudaică a căzut. Cu mare greu- 
tate. Dar — a căzut. Atacul a fost reluat în 
Franța. Actualul guvern a făcut tot felul de șicane 
echipei franceze, aplicând „conversiunea“  fondu- 
rilor destinate cheltuelilor de participare la Olim- 
piadă. Ceva mai mult: o contra-olimpiadă bolșe- 
vică a -fost proiectată la Barcelona. 
Desnodământul a fost vrednic de-o tragedie 
antică. În timp ce prin Barcelona pustiă teroarea 
milițiilor roşii, Olimpiada XI își inaugura, cu un 
fast şi într'o atmosferă de frăție puţin obicinuită, 
începutul jocurilor. La celebrul „marș al națiuni- 
nilor“ s'a petrecut o scenă emoţionantă. Ajunsă în 
fața tribunei de onoare a Cancelarului Germaniei, 
echipa franceză a ridicat braţele pentru salut. Cas- 
cade de aplauze şi strigăte de bucurie au umplut 
văzduhul. Nici Austria, cu care Germania a făcut 
decurând pace, nici Grecia, oaspele răsfățat al tu- 
turor olimpiadelor, n'au recoltat manifestații de 
simpatie ca cele dăruite Franţei. Nu numai noro- 
coșii cari au fost de față, ci şi cei cari au ascultat 
la radio sau au citit barem ziarele nemțeşti din 
ziua aceea, vor admite desigur în unanimitate, că 
pe stadionul dela Berlin s'a săvârșit o spovedanie 
2 

măreață prin spontaneitatea ei, a simțeminielor 
celor două popoare mari cari țin cheia liniștei eu- 
ropene. Au fost clipe de emoții în stare să deschidă 
și celor mai învârtoșate inimi isvorul lacrimilor. 

Ce-a urmat după dceea, n'are importanță 
pentru rândurile noastre. 

Să facem profeții pentru viitor» N'avem... 
„darul!“ Totuşi! Când ne gândim că urgia zilei 
de mâine se apropie, nu ne putem stăpâni o tai- 


NEVROZA VREMII 


nică spovedanie. Cancelarul Germaniei propusese 
cândva închegarea unui front (Bollwerk) al sta- 
telor europene împotriva primejdiei roșii. Ar fi 
unica modalitate, în împrejurările actuale, de a 
salva ramura de maslin. Ar fi singura soluție care 
ne-ar putea dărui în locul unei atât de hărțuile 
idei a păcii — pacea însaşi. 
Breslau, August, 1936. 
GRIGORIE T. MARCU 


Stări sufletești individuale și sociale 


Viaţa contimporană cu agitaţiile ei şi cu sur- 
menajul ei a creat, pot zice, o nevroză, ale cărei 
victime se arată pe fiecare zi mai numeroase. În 
aceasia nevroză pot cădea indivizi chiar din ado- 
lescența lor și rare sunt spiritele, a căror voință 
este îmbibată de o disciplină morală severă pentru 
a rezista şi a o învinge. 

Această boală pe care o putem considera ca 
universală este provenită din viața nelinișştită a o- 
mului exasperat de pe urma anarhiei mintale şi 
sociale, venită, - întreținută şi desvoltată după ura- 
ganul. răsboiului. Este o sarcină — ce e drept — 
de a purta pe umeri acești ani plini de pasiuni 
deslănțuitoare de ură şi violență. Dar aceasta sar- 
cină este pentru individ cu atât mai grea, cu cât 

se înmulțesc falimentele sociale, economice, naţio- 
nale etc., prin care se măsoară greutatea minciu- 
nei omeneşti, căci la bancrutele virtuţei, inteligen- 
ței, inimei se adaogă cele financiare, comerciale, 
etc., care contribue să mărească şi mai mult exas- 
perarea şi neliniştea. Omul de odinioară conştiin- 
cios, simplu, modest, onest devine astăzi un tip 
din ce în ce mai rar şi mai de râsul celorlalți. 
Obraznicul, excrocul, speculatorul, traficantul, go- 
nitorul de venituri etc. ca şi toți acei ce râvnesc 
și întră în afaceri veroase, reuşesc de multeori şi 
antrenează în vârtejul afacerilor, ideilor şi abera- 
țiunilor lor morale, pe acei ce pot;pierde echili- 
brul moral în contact cu această agitație conta- 
gioasă. 

Dacă unii duc o viață superioară resurselor 
lor, alţii se bizue pe noroc, uită ușor scadenţele, 
şi le merge bine, încât cei mai prudenţi oameni 
de ieri încep să râvnească spre o speculă, și-și 
încredințează banul lor câştigat cinstit și cu trudă 
la oameni veroşi, promițători de ușoare îmbogățiri. 

La această povară a=vieţii se adaogă apoi 
lipsa de lucru, micșorarea salariilor, etc., încât cei 
cu mai bună judecată încep să devină gânditori, 
când văd sau aud de câștigurile fabuloase ale unor 
bufoni de afaceri sau din serviciile Statului, în timp 
ce laboratoarele de ştiinţă, instituţiile culturale etc., 
se ruinează, iar intelectualii modeşti şi cinstiți de 
abia îşi pot duce existenţa zilnică. 

- Instabilitatea acestei existențe, nesiguranța zi- 
lei de mâine, excesul de a se găsi în treabă (dar 
nu de a face lucru constructiv), acel al necesită- 
ților și plăcerilor, exemplele averilor dobândite în 
mod scandalos (cu toată legea de cercetare a ave- 
rei), întreține o febră continuă care obosește re- 
pede pe individul lipsit de repaus şi exasperează 
sufletele ce încep să se depărteze dela buna şi 
dreapta traectorie a vieții. 

Alături de condiţiile de plâns ale acestei vieți 
agitate, convulsive, a acestui vârtej fantastic în care 

fiinţa este dusă ca un fir de paiu, se mai poate a- 
dăoga şi surmenajul învățământului atât de mult 
îmbogăţit prin invențiuni şi complectări; distrac- 
țiunile pline de frenezie pe care le caută adoles- 
centul, tânărul şi bătrânul şi care sunt factori de 
epuizare organică, precum şi politica, sau mai bine 
zis politicianismul, considerat ca simplu mijloc de 
realizare a dorințelor şi intereselor individului pro- 
tivnic oricărei altei selecționări de valori. 

Negreşit că avem indivizi cari fără de a fi 
victimele vieţii moderne, se prezintă cu o fire aşa 
întocmită, încât forma de viață socială de astăzi 
le dă ocaziunea să fie desorientați. Lupta o res- 
resping, şocurile emoţiei îi lasă extenuaţi gâtăinzi, 
distracțiile (pe care unii medici le prescriu) îi plic- 
tisesc. Acest desgust de orice activitate, această in- 
diferență sentimentală care merge până la aver- 
siune de tot ceea ce este în viață, sfârşeşte în 
extrem printr'un desgust de viață, printr'o stare 
de neurastenie cu tendințe la sinucidere. 


Ceeace creiază pentru individ această sufe- 
rință a nevrozei este falimentul voinței şi imposi- 
bilitatea de a-şi creia un frâu moral, adecă o pu- 
tere de a-şi stăpâni instinctul şi dorințele. Mulţi 
sunt din acei ce gândesc că inteligența poate su- 
plini forța morală şi rari sunt acei ce înțeleg ne- 
cesitatea acestei educaţii a voinţei care restabileşte 
echilibrul fizic şi moral compromis. 

La toate victimele nevrosei contimporane tre- 
buie o disciplină de sine însuşi, o igienă trupească 
şi sufletească cu atât mai riguroasă cu cât vremurile 
sunt mai tulburi. Admirabilul avânt din timpul de- 
cadenţei vieței din Roma trebue să ne fie o lecţie 
şi un model. Un înțelept din antichitate spunea 
că omul însuși îşi poate sculpta statuia. Remediul 
acestei vieți de neliniște a acestei nevroze stă 
deci aici, Dr. G. PREDA 








Tina: Trandafiri 


IM 





Tina: Trandafir 


IRONIE 


Astă-vară, când pământul 
Plin de trandafiri zâmbea, 
Mi-a șoptit în taină dorul 
Ca să bat la ușa ta. 


Din petalele aprinse 

Ce sub pasu-mi au căzut, 
Pe obrajii tăi nici una 
N'a'nflorit când m'ai văzut. 


Șin zadar câutat-am raza 
Fericirii mele'n veci, 

Căci în ochii-ți plutea visul 
Ghieţei din fiorduri reci. 


Azi când cerul învelit-a 
Florile'n veșmânt de nea, 
lar mă mână dorul tainic 
Ca să bat la ușa ta... 


Dar acuma-mi este teamă 
— Rob al curioasei firi — 
Că văzând zăpadă'n păru- mi 
Vei visa la trandafiri... 


DAFNA-BLAGAIANA 


2* 

PORUNCA DE AZI: 


MAI APROAPE DE POPOR 


Atâta s'a scris în această chestiune — una 
din chestiunile de primă importanță ale neamului 
românesc — şi aşa de puțin s'a realizat! Par'că e 
un făcut: Am impresia că se colindă după mierea 
unei literaturizări ieftene şi nu se caută agurida 
unei munci reale, 

Întâlneşti promisiuni de muncă în acest sens 
în programul oricărei organizaţii politice sau cul- 
turale. Se trâmbițează zadarnic pe paginile tuturor 
gazetelor şi se licitează sfidător la colţurile tuturor 
străzilor pentruca această „importantă operă na- 
țională“ să termine prin a fi un obiect de bâlciu 
pe care-l poate cumpără orişicine, 

Vorbăria e mai comodă, gratuită şi nu e bine 
să aruncăm dela noi această podoabă — pe când 
munca îţi cere energie, stăruință și obidă, deci tot 
ceea ce ne-ar sărăci de înfloriturile unei vieți fără 
gând. 

De aceea poate s'a încercat aşa de puţin să 
se facă pentru acest amărât popor românesc. Pen- 
tru aceea, cred, ne mulțumim a privi lucrurile de 
sus, galeş, din comoditatea unui scaun de studiu. 

Trăim așa de aproape de popor şi totuşi atât 
de departe de el. Ne mișcăm printre el cu feres- 
trele sufletului închise. Avem urechi şi nu-l auzim, 
avem ochi şi nu-l vedem, avem suflet — dacă se 
mai poate vorbi că avem — şi nu-l simțim svâc- 
nindu-și năcazurile la porţile inimilor noastre. E 
asemănător cu acel om care pe patul de moarte 
a aflat că acela care l-a slujit viața toată, a fost 


tatăl său. 
Poporul se sbate în sărăcie și în besnă! De 


câte ori s'a spus, de câteori se spune şi până când 
se va spune acest lucru nu prea îmbucurător ? 

Bolile şi nutriția slabă îl macină încetul cu 
încetul. Nu e nici pesimism voit, nici vorbe rostite 
la anumite ocaziuni. E adevărul trist pe care-l 
spune orice om răsărit din popor şi care trăeşte 
în mijlocul poporului. 

În privința sărăciei lui, cred că e destul de 
concludentă această statistică scoasă în vremea din 
urmă, după o anchetă făcută, mai mult sau mai 
puțin minuţios, la 150.000 gospodării săteşti luate 
din toate provinciile româneşti: în 32,5%, din gos- 
podării nici o vacă de lapte; în 36,8%, nu se gă- 
seşte nici o vită de plug; în 46.2%, nu se găsește 
nici o oaie pentru un caier de lână; în 48,1%, nici 
un porc de Crăciun. 

Deşi ar fi nevoie de o statistică generală, pe 
întreaga ţară, cred că spune destul de mut şi 
aceasta, pentru aceia cari trebue s'o înțeleagă. 


În privința analfabetismului înțelegerea e 
indiscutabilă. O să mai treacă mult şi bine până 
când poporul va putea să-și svârle ocara dusă 
în cârcă, prin ani, şi pe care noi i-o arun- 
căm ori de câteori ne furnică nesocotinţa sufletul, 
ca unei „prostimi“ ce e datoare să 'nvârtă căciula 
în mână, când vorbeşte cu noi, prea fericiţii ştiu- 
tori de carte. 

Ştiut este, care sunt feţii sărăciei, ce cortegiu 
trist aduce cu sine această cocoană cernită şi nepof- 
tită. Nu ştim însă cum s'a cuibărit în casa țăranu- 
lui, în mijlocul poporului. Cum şi-a așezat şatra şi a 
puiat. Pentrucă suntem prea departe de popor. Într'o 
depărtare sufletească periculoasă. Poporul mai aş- 
teaptă. El dispune de răbdarea fecioarelor din Bi- 
blie. Aşteaptă cu untdelemnul pregătit. Însă nu ţi- 
pătul claxonului ce răvăşește satul cu doruri, ale 
căror vizite coincid cu schimbările de guvern, ci 
oameni cari asemenea Învățătorului lisus, să des- 
pice holdele în mers apostolic, să se pogoare ală- 
turi de opincă și să pună mâna domol, mângăie- 
tor, pe frunţile celor mulți umiliți şi obidiţi. 

Câţi dintre politicianii noştri au intrat în vre-o 
casă de țăran, pe unde duhul purtător de ocară 
i-a dus? Pe câţi i-a îmboldit curiozitatea să stră- 
bată pragul de bârnă până la masa din care se 
înfruptă țăranul? Care dintre ei n'a căutat să în- 
figă în omul pe care-l întreba de treburile gospo- 
dăriei sale, obligația unui vot dat lui? 

Putinţa de afirmare a unui neam răsare din 
afunzimile lui, din sănătatea rădăcinii. Când unui 
stejar îi putrezeşte rădăcina, a terminat cu viața. 
Devine lemn bun de foc, sau putrigai. Asemănător 
lucru e şi cu alcătuirea unui neam. Să ne ferim 





Lacul Ghilcoș 


_—— 

deci de a ne putrezi rădăcinile pentru a nu de- 
veni lemn bun de foc. 

Să ne urnim din nepăsarea noastră spre po= 
por. Să ne mișcăm printre acareturile lui, să pri- 
vim vitele lui costelive — când le are — să ne 
odihnim câteva clipe pe laițele pe care îşi rea- 
zimă şi țăranul oasele muncite, să gustăm din 
borşul lui pus cu cinste în colțul mesei, să atin- 
gem fețele supte ale copiilor, cu ochii întunecați 
ca şi casele în care s'au născut — şi vom avea drep- 
tul apoi să stăm lângă maşinile de îmblătit, mân- 
găindu-ne pumnii cu grâul ce curge din ele — cum 
face. adeseori şeful unui stat nu prea îndepărtat. 

Să fie o voință unanimă de ridicare a popo- 
rului, din toate punctele de vedere, şi vom realiza 
cea mai importantă operă naţională, achitându-ne 
cu vârf față de imperativul dragostei deaproapelui. 

Dorim o întoarcere spre alvie, căci am uitat 
să dăm grija cuvenită şipotului din care curge apa 
vie a neamului nostru. Să fim o uriaşe „echipă 
studențească“ de coborâre în popor, pentru ca să 
răsturnăm brazda uitării de sub care ne privesc 
mustrător oasele căpitanilor cu opinci. 

ILIE MĂNIȚIU 


POPASURI ITALIENE 


AERVz 
di 





P. Braecke: Iertarea 


De vorbă cu Dimitrij Mereșkovsky 


Dimitrij Mereşkovsky, marele romancier rus, 
ale cărui cărți sunt citite de toată lumea, de ani de 
zile îşi tângueşte viața prin diferite colțuri ascunse 
ale pământului. Mareşkovsky, ale cărui romane au 
atins cel mai mare număr de ediţii şi sunt traduse 
aproape în toate limbile, nu primeşte onorar de 
autor. Mările lui opere au fost traduse încă înainte 
de încheierea convenției internaţionale întru apăra- 
rea dreptului de autor, aşa că acestea au devenit 
un fel de pradă liberă, şi au putut fi traduse fără 
ca să trebuiască să se plătească vr'un onorar. După 
izbucnirea comunismului bătrânul măestru a fost 





Veneţia : Domul. Sf. Marcu 


văduvit şi de onorariul edițiilor rușeşti. La acestea 
s'a mai adaus şi refugiul din iadul roşu. Puţinii 
bani gata aduşi cu el s'au irosit repede şi peste 
Mereşkovsky au dat ani grei de suferinţe. şi lipsuri. 

Până când, s'a ivit un mare mecenate, care 
şi-a ţinut de datoria sa de patriot: şi om, să nu 
îngăduie ca vremurile să doboare un mare scriitor, 

Mussolini l-a invitat la el, la. Roma, l-a aşe- 
zat pe cheltuială proprie în cel: mai elegant hotel, 
şi tot pe cheltuiala sa Mussolini. i-a pus la dis- 
poziţie tot ce-i trebuiă pentru continuarea marei 
sale opere. 

De multe ori, seara, au convenit laolaltă, vor- 
bind despre lume, oameni şi Dumnezeu. 

Apoi Mereşkovsky a venit la Florenţa. şi de- 
parte de zgomotul lumii, în umbra „renaşterii“ din 
Toscana, îşi continuă noua sa operă, marile ro- 
mane despre Dante şi Francisc de Assisi. 


Ne-am întâlnit pe terasa unei mici şi liniş- 
tite cafenele, de pe Piazza Signoria. Mă interesez 
de nouile romane. — E curios — îi spun — că 
cele mai multe din operile D-voastre se desfăşoară 
întrun mediu italian. După Leonardo da Vinci şi 
Michelangelo, acum Dante şi Francisc de Assisi 
Poverello. 

— Nu e întâmplător — inclină ușor din cap 
Mereşkovsky. Pe italieni îi consider de poporul ales 
al evului nou. Marii măeştrii italieni sunt nu nu- 
mai reprezentanţii tipici ai epocei lor, ci totodată 
şi cele mai desăvârşite unelte în mânile lui Dum- 
nezeu, care prin ei modelează noua lume. Fiecare 
roman de-al meu este o operă istorică. Şi fiecare 
operă reflectează o mare idee. În slujba acestei 
idei mi-am pus întreaga mea viață. Prin această 
idee m'am trudit să arăt, că istoria nu este jocul 
unei întâmplări oarbe, ci îşi are ţinta şi înţelesul 
spre progres; fiecare om, care joacă un rol în is- 
toria lumii, aparține totodată şi concepției monu- 
mentale şi tainice a Creatorului. Prin Leonardo da 
Vinci, prin Michelangelo, prin Dante, prin Fran- 
cisc de Assisi şi alții, a răsunat cuvântul Crea- 
torului şi a arătat drumul ce duce spre stațiunea 
următoare a progresului. 

— Şi care este această țintă? — am întrebat. 

Mereşkovsky, (în privire cu lucirea înflăcărată 
a fanaticilor, îşi desvoltă concepţia sa caracteris- 
tică asupra lumii, care e un amestec interesant al 
adâncirii în credința lui Hristos, al creştinismului 
apocaliptic, şi al unei mari doze de misticism rusesc. 

— Mergem spre împărăția lui Dumnezeu ! — 
se revărsau spre mine cuvintele scriitorului. — Prin 
obstacole, prin contraziceri aparente, prin antinomii 
și prin simboluri, oarecum învelite pentru înțelesul 
nostru pământesc, dar drept şi fără putință de 
oprire. Până acum am trecut prin două epoci ale 
istoriei universale. Una a fost împărăția fizică a 
lumii, vechiul ev al grecilor și romanilor, care s'a 
vădit în desăvârșirea lui finală, în statuile an- 
lice grecești şi în poeţii romani. A doua împă- 
răție a fost lumea sufletului, creștinismul. A treia 
împărăție, a treia mare împărăție a lumii, care s'a 
ivit în prag, va fi împărăția spiritului. Aceasta va 
fi teza, după antiteză, complecta, definitiva şi ma- 
rea sinteză. Când contrastele se vor închegă şi di- 
solvă, și problemele se vor deslegă prin ele înşile. 
Nu ai observat că în fiecare roman al meu, am 
descris o epocă transitorie ? Creta, când idolii vechi 
sunt doborâți şi se nasc noii dumnezei. Florența 
și Roma, când ideile evului mediu au fost însorite 
de razele Renașterii. Și azi trăim într'o astfel de 
epocă transitorie. Marele război izbucnit în 1914, 
încă nu s'a terminat. Călăreții apocaliplici au co- 
borât pe pământ ca să îndeplinească Cuvântul. 
Pregătiţi-vă de grije și rugaţi-vă, căci se apropie 
împărăția lui Dumnezeu ! 

Soarbe lung din cafeaua-i neagră. 

— Eu cred în război — zice Mereşkovsky. 
Cred în profesia războiului. Războiul e groază şi 
răutate. Dar în mânile lui Dumnezeu şi răul se 


preface în bine. Războiul va nimici poate popoare 
întregi. Se vor nimici culturi şi se va preface în 
ruine tot ceiace am considerat de sfânt şi de 
scump. Dar pe aceste ruine se va zidi noua lume, 
împărăția lui Dumnezeu. Se va ivi pe pământ o 
catastrofă mondială, un cataclism, cum nu s'a mai 
văzut dela scufundarea Atlantisului. Dar cataclismul 
va conține în sine catharsisul. Va fi infiorător, acest 
cataclism, dar purificator şi înălțător. În marele 
joc de flacări ale incendiului mondial se vor preface 
în cenuşe cultura şi civilizaţia, — dar nu pentru 
ca apoi, pe unde trece, să lase numai 1uini fume- 
gânde, ci ca din această nimicire se încolțească 
noua viaţă. 

— Şi cum vă închipuiţi, măestre, noua lume? 


— Aşa, că Dumnezeu va domni peste pă- 
mânt şi oamenii se vor înjugă singuri în jugul 
dulce alui Hristos. Granițele țărilor se vor șterge, 
peste tot va fi o turmă şi un păstor. Vor încetă 
deosebirile sociale şi de clasă, capitalismul jăcmă- 
nitor şi lupta sângeroasă și funestă a castelor şi 
ordurilor. Vine epoca de aur. Sinteza epocei feri- 
cite alui Saturn şi a împărăției lui Hristos. Aşa pe 
cum a visat-o sfântul Augustin. Drumul ce duce 
acolo e lung şi însângerat, plin de lacrimi şi pus- 
tiire, dar la capătul lui văd ivindu-se zorile unui 
nou răsărit. Acesta nu va fi lumea materială a co- 
munismului şi dictatura, cari ucid sufletul. Şi co- 
munismul va dispare, întocmai ca şi capitalismul. 
Ambele sunt încă rămăşiţele vechii lumi. 


Comunismul e tot așa o piedecă la venirea 
împărăției lui Dumnezeu, ca şi exagerările şovi- 
nismului şi dorințele materialiste ale imperialiș- 





Da Vinci: lisus 

ților pământeni. Spiritul va tronă şi fiecare om va 
fi un soldat al Spiritului. Acesta este înțelesul is- 
toriei, spre care duce drumul războaielor, al pră- 
buşirilor, al catastrofelor mondiale și al marilor 
măeștrii italieni. 

În fața noastră, peste pietrele dela Palazzo 
Vecchio s'au lăsat umbrele inserării. Dinspre râul 
Arno străbătea o boare lină şi în jurul nostru stă- 
ruiau umbrele lui Cimabue şi Giotto. Stelele, cari 
odinioară erau privite de familia Medicis, acum adu- 
ceau par'că solie tainică din paradisul lui Dante... 


Florenţa, Iulie 1936. 
CORIOLAN BĂRBAT 


AȘEZĂMINTELE NOASTRE RELIGIOASE 








Veneţia : Palatul Dogilor 


Semnificaţia „Frăției Ortodoxe Române“ 


In cursul lunei viitoare Frăția ortodoxă ro- 
mână îşi va ţinea congresul său anual chiar aici 
în capitala Transilvaniei, 

Vom avea deci unul din acele evenimente 
însemnate, cari alături de adunările generale ale 
Astrei, constituie serbătorile sufleteşti neuitate ale 
neamului nostru de dincoace de Carpaţi. Fiindcă 
nicăiri ca în aceste întâlniri de obşte nu vezi mai 
bine acea lepădare de pasiunile cotidiane, de cer- 
turile meschine și vrăjmăşiile politice, sau măcar 
silința nobilă de a le stăpâni, ca astfel inimile ră- 
nite să se poată împreuna în aceleaşi hotărâri rod- 
nice de a sluji idealurile rassei. Chiar dăcă aceste 
reuniuni anuale m'ar avea alt merit decât acela 
de a suspenda pe câteva zile ostilitățile din- 
tre frați, întrunindu-i sub cupola aceleiaşi săli de 
discuţii, sau la masa albă a banchetelor de rigoare, 
şi totuşi ele îşi au rostul lor necontestat în evo- 
luția noastră socială şi naţională. 

Cu cât mai reală şi mai vastă este această 
înrâurire, când vorbim de societăți religioase, cum 
este F.O.R.-ul. Priviţi în jurul nostru şi constatați 
la fiecare pas adversitățile crunte ce ne separă unii 
de alţii, cu strigătul aproape unanim după destin- 
derea atât de necesară prevenirii catastrofelor, ce-și 
rotesc ochii în jurul hotarelor româneşti. Dar unde 
se poate realiza mai uşor şi mai sigur această des- 
tindere decât în câmpul purificat al așezămintelor 
religioase, unde pe de-asupra măruntelor şi tulbu- 
rătoarelor egoisme terestre, ne ridicăm la înălțimea 
problemelor idealiste, spre a le privi în lumina e- 
ternităţii. 

F.O.R.-ul a luat ființă în 1933 tocmai din 
setea aceasta arzătoare după o nouă concepție de 
viață, care prefăcând slăbiciunile noastre în virtuţi, 
să deschidă neamului românesc perspectivele unei 


ascensiuni sănătoase, potrivită cu destinul său în 
lume. Am simţit că ea nu poate fi alta decât a 
spiritualității ortodoxe, aşa cum ea a trăit mereu, 
neafişată dar prezentă, de-alungul veacurilor în 
conştiinţa înaintaşilor noştri. 

Ne-am dat seama, că desvoltarea României 
întregite nu se poate baza pe formele importate de 
aiurea, numai pentru că ele ar fi „moderne“ şi 
deci neapărat utile, ci exclusiv pe acele minunate 
tradiții morale, cari ne-au apărat de peire în vâl- 
toarea uraganelor deslănțuite peste capetele noas- 
tre, dându-ne energia rezistenţei victorioase atunci, 
când atâtea neamuri mai mari şi mai glorioase au 
dispărut fără urmă de pe harta Europei. 

Astfel concentrarea în jurul altarelor străbune, 
cu deosebire din partea cărturarilor, ni's'a înfă- 
țişat ca unul din supremele comandamente ale vieţii 
noastre individuale şi colective. Noul Stat român 
numai clădind pe vechile lui temelii ortodoxe îşi 
poate asigură existenţa și îndeplini misiunea lui 
istorică. Este una din dogmele fundamentale ale 
catechismului nostru de rassă, pe care ne-am în- 
găduit s'o afirmăm cu hotărâre şi s'o propoveduim 
cu însuflețire prin înființarea FOR-ului. 

Cele trei congrese generale din anii prece- 
denți, ţinute la Cluj, Sibiu şi la Caransebeș în mij- 
locul unor entuziasme de zeci de mii de asistenţi, 
fără precedent în analele istoriei noastre postbelice, 
au fost tot atâtea dovezi strălucite ale concepției 
atâta credință în viitorul ei binecuvântat. 

Fiind că ea îşi propuneă să lupte pentru obiec- 
tive ce întâlneau asentimentul deplin al ori cărui 
suflet cu simțire românească. Transpunerea învă- 
țăturilor Mântuitorului în viața familiară şi perso- 
nală a membrilor este pârghia pe care se sprijină 

toate năzuințele de refacere și îndrumare spirituală, 
atât de necesară progresului românesc. Plecând de 
aici, noi căutăm să determinăm domnia principiiior 
creștine. ortodoxe în toate domeniile vieţii sociale, 
“să afirmăm și să apărăm prestigiul ortodoxiei și 
drepturile ei în Stat, să prevenim și să conbatem 
ori ce creațiuni dăunătoare Bisericii naţionale și 
Statului român întregit; să promovăm spiritul de 
solidaritate, să întreținem cultul eroilor şi muceni- 
cilor ortodoxiei româneşti, şi să păstrăm cu evlavie 
tradițiile şi datinile moştenite din bătrâni. 
„Activitatea de trei ani a FOR-ului a fost o 
continuă și luminată sforțare spre a duce la bi- 
ruință aceste înalte preocupări religioase şi naţio- 
nale. Prin ele am reuşit să trezim iarăşi interesul 
intelectualilor nostri pentru Biserică, apropiindu-i 
din nou de altarele ei într'o epocă de criză şi în- 
doieli sufleteşti, care pare că le tăiase ori ce avânt 
şi încredere în soarta neamului. Practicele religioase 
au-început să fie. reluate iarăș de către învățații 
„nostri, nu numai prin cercetarea Bisericii şi ţinerea 
de conferinţe morale pentru. popor, ci şi prin acele 
“frumoase acte de mărturisire şi cuminecare, ce au 
impresionat adânc şi au înrâurit extraordinar su- 
fletul. clasei ţărăneşti. 

lar în largul vieţii publice ne-a fost dat să 
înregistrăm un reveriment-tot aşa de mare al con- 
ştiinţei religioasă, “prin lupta viguroasă dusă pen- 
tru recuperarea Fundaţiunii Gojdu din mânile Un- 
gariei, împotriva Concordatului vatican cu toate 
„acordurile“ lui, dovedite: dezastruoase intereselor 
româneşti. Blebicistul popular cu cele 660,000 is- 
călituri ardelene, a: fost :unui din cele mai strălu- 


NOTE DE DRUM 


cite: examene pe cari le-a dat dela Unire încoace 
voința populară ortodoxă. 

Prin silințele generoase ale F.O.R.-ului .orto- 
doxia devine iarăşi ceeace fusese în vremuri de 
mare avânt: suprema forță morală a rassei noas- 
tre în toate domeniile ei de realizări durabile. De 
aceea, nu-i mirare, că printr'un act mare, s'a ho- 
tărât adoptarea organizației noastre pe tot cuprin- 
sul țării, înălțându-o la valoarea unei forţe con- 
ducătoare în desfășurarea evoluției noastre de Stat. 

lată semnificaţia spirituală a F.O.R.-ului ce 
explică interesul legitim cu care este așteptat con- 


resul general din luna Octomvrie. 
8 s 1. MATEIU 


Frunza și trunchiul 


Ce liniştit e trunchiul în nemişcarea lui — 

Gândea o biată frunză. Ca mine nimeni nu-i! 

Căci eu sunt jucăria unui copil ca vântul, 

De trunchiu sunt slab legată, iar el e cu pământul. 
Pe urmă el trăiește un veac, iar eu o vară, 

Mi-e scurtă tinereţea și soarta mi-e amară, 

Mă "'ngălbeneşte toamna și iute mă usucă, 

Abia văzui lumina şi moartea mă apucă. 


În sinea lui, copacul într'altiel cugeta: 

De ani, de ani de zile să nu mă pot mişca! 
Adânc înfipt în lutul acesta trist şi mort, 
Aceeaşi haină aspră de scoarță să o port 
Până *'n dorita clipă, când trăznetul de mine 

Se va "'ndura să-mi smulgă adânc, din rădăcine, 
Ursita grea. O, frunza ce fericită este! 

Zetirul o desmiardă şi vede munţi cu creste, 
- lar soarele îi pune cunună de lumină i 
Pe îruntea ei cea verde, de frumuseţe plină! 


Și trunchiul, ca şi frunza, avea dreptatea lui, 
Căci propria lui viaţă nu-i place nimănui. 


P. POSSA 


PRIN ŢĂRILE APUSENE 


LACUL LUGANO ŞI LACUL MAGGIORE 


: Înainte de amiazi am plecat din Milano cu 
maşina spălată din nou, unsă şi cu acoperișul lă- 
sat. E un timp frumos, aşa cum sunt aproape toate 
toamnele, iar locurile prin cari voi trece azi sunt 
atât de încântătoare,” încât ar fi păcat să le văd 
numai prin ochiul de fereastră al automobilului. 
Dela Milano spre toate lacurile italiene duc 
autostrăzi, adică şosele pe -cari au voe să meargă 
numai automobile de lux şi uşoare, nici un alt fel 
de vehicol. Să nu se confunde aceste autostrăzi cu 
celelalte: şosele, cari încă sunt asfaltate şi pe cari de 
asemenea circulă automobile. Spre deosebire de 
celelalte şosele, autostrada n'are nici o piedică: la 
întretăierea cu alte şosele sau cu linia ferată, auto- 
strada trece pe sub acestea sau pe deasupra ei 


așa încât se poate mâna cu o viteză oricât de 
mare, fără teamă de vr'un accident. 


Eşind din oraş, am intrat imediat pe auto- 
stradă dupăce am plătit opt lire şi mi s'a eliberat 
un bilet, căci numai plătind această taxă ţi se dă 
voie să mergi pe ea. Paznicul micei gări a auto- 
stradei ridică bariera care închide drumul şi mă 
lasă să trec. Apucând pe autostradă, sunt aproape 
singur căci automobilele cele mai multe merg pe 
celelalte şosele cari sunt foarte bune şi pe cari nu 
se plăteşte nici o taxă. Pentru un călător ca mine 
folosul acestei autostrăzi este că am o șosea în 
linie dreaptă, nu circulă pe ea decât mașini ușoare 
şi nu mă împiedică nici o trăsură, nici o căruţă, 
nici un camion, nici o persoană. Sunt la largul 
meu, drumul mă învită să-l calc, -munţii Elveţiei 

Orașul și lacul Lugano 


apar la orizont, iar automobilul cu viteza mărită 
fuge mâncând pământut. Din loc în loc, pe margi- 
nea şoselei sunt stații ca și la drumul de fier, cu 
depozite de benzină şi uleiuri pentru automobile. 
Nu mân nici odată maşina cu viteză mare; acum 
însă pe această autostradă mi-am permis luxul u- 
nei viteze de 135 km. pe oră! 


Aproape de amiazi am ajuns la capătul de 
sud al lacului Maggiore, unde se află şi ultima 
stație a autostradei şi unde trebue să opresc să 
predau biletul, căci de-acum înainte pe marginea 
lacului nu mai există autostradă. De-acum încolo 
până în Elveţia şi dincolo de Locarno, drum de 
peste 90 km, voi merge numai pe marginea lacu- 
lui celui mai frumos şi mai bogat, Nouă km. — şi 
sunt la Arona; încă şeaptesprezece şi ajung la 
Stresa, localitatea cea mai însemnată de pe malul 
lacului. În umbra marelui „Hotel al Insulelor Bor- 
romes“ opresc. Toamna îşi scutură frunzele pe a- 
coperişul marelui hotel, iar vântul le ia şi le duce 
peste drum în lac, unde femeile spală rufe bă- 
tându-le cu maiul. În mijlocul lacului apar cele 
trei insule Borromee: Isola bella („insula fru- 
moasă“), Isola dei pescatori („insula pescarilor“) 
şi a treia cu nume pe care nu-l cunosc. Insulele 
Borromee! Visul atâtor suflete plăpânde cari ar 
dori să respire aerul curat al insulelor, al lacului 
și al munţilor vecini, precum a fost şi visul conte- 


lui Borromeo, acela care a creat aci în mijlocul 
lacului insula cea mai mare — Isola bella — pu- 
nând să se care pământ în mijlocul lacului, făcând 
să răsară o insulă. 

Plec mai departe tot pe malul lacului, ajung 
la Baveno, apoi la Gravellona, unde calea ferată pe 
care o întâlnesc aci o ia la stânga şi dincolo de 
Domodossola trece prin tunelul Simplon, lung de 
18 km., pe când eu cu automobilul fac un semi- 
cerc la dreapta în jurul unei fundături a lacului 
şi opresc în Pallanza lângă un monument enorm, 
aşezat chiar pe marginea lacului, lângă șosea. 
Înainte de a ajunge la monument, un italian care 
se plimba prin parcul din apropiere, sare lângă 
mine şi-mi dă îndrumări gratuite. E monumentul 
generalului Cadorna, acel care în timpul marelui 
răsboi dintre anii 1914—1918 a fost comandantul 
suprem al armatelor italiene cari luptau la Isonzo 
împotriva armatei austro-ungare. Douăsprezece. o- 
fensive a luat generalul Cadorna la rând la Isonzo, 
ucigând utâtea sute de mii de soldați între cari 
cei mai mulți — peste o sută de mii — români 
din regimentele româneşti din Ardeal: 31 Sibiu, 
64 Orăştie, 63 Bistriţa şi alţi feciori din părţile 
Oradiei, Aradului, Caransebeşului, Sighet, Braşov, 
Tg.-Mureş, Cluj, feciori români, cari apărau pu- 
treda monarhie austro-ungară. Cele douăsprezece 
ofensive ale lui Cadorna s'au oprit de piepturile 
feciorilor români şi astfel Italienii n'au putut trece 
râul Isonzo până în toamna anului 1918, când re- 
voluția din Austro-Ungaria a permis armatei ita- 





LOCarno 

liene să înainteze fără piedeci. Cu toate puţinele 
isprăvi pe cari le-a făcut generalul Cadorna în 
răsboi, după moartea lui italienii l-au făcut erou 
național şi l-au înmormântat aci la Pallanza, locul 
lui de origine, ridicându-i acest monument uriaş 
care a costat nouă milioane lire italiene, adică a- 
proape nouăzeci de milioane Lei de ai noștri, 
scriind pe monument istoria vieţii lui având ca 
motto cuvintele: „Nu însemnează că nu eşti erou, 
dacă n'ai învins !“ 

În tot timpul cât am rămas lângă monument, 
am stat cu capul gol respectând astfel pe Cadorna, 
care a fost un erou fără noroc, apoi mi-am pus 
pălăria în cap, l-am cinstit pe ghidul italian cu 
atâta cu cât am vrut eu — așa cum m'a rugat 
el — el m'a cinstit cu o fotografie a monumen- 
tului şi amândoi ne-am despărțit frumos, ca doi 
fratelli, zicându-mi în mine că sângele apă nu se 
face, el rămânând mai departe pe malul lacului 
minunat la umbra monumentului, iar eu cu auto- 
mobilul înainte pe malul aceluiaş lac în căutarea 
altor locuri şi mai frumoase. 

La dreapta mea se 'ntinde lacul, la stânga 
mea se ridică munți până la 2300 m. înălțime, iar 
înaintea mea am şoseaua asfaltată care împânzeşte 
acest rai pământesc. Ca şi pe malul lacului Garda, 
şi aici se înşiruesc sătuleţe pitoreşti: Intra, Ghifia, 
Cannero, Cannobio. La S. Bartolomeo ajung la 
frotiera elveţiană, pe care o doresc din inimă, fiindcă 
rezervorul benzinei arată la zero şi n'aş vrea să 
mai cumpăr benzină italiană cu 20—22 Lei litrul, 
ci mi-e dor de benzina elveţiană care costă numai 
12 Lei. Am trecut frontiera cu zero şi aşteptam să 
mi se oprească motorul din moment în moment, 
ajung însă în sătulețul elveţian Brissago, unde mi 
se umple rezervorul cu 45 litri, iar vameşul îmi 
spune că eu sunt cel dintâi român care trec anul 
acesta pe aici frontiera elveţiană. 





Bellinzona, vedere parțială 


Sunt deci în Elveţia, ţara libertăţilor, a cul- 
turii, a liniştei, a sănătăţii, a curățeniei, a cinstei 
şi a omeniei, Elveţie, care aici are culoare curat 
italiană, fiindcă toți locuitorii de pe aici sunt nu- 
mai italieni. Optsprezece km. şi ajung la Locarno, 
orășel pitoresc, faimos prin clima lui subtropicală, 
cu portocali, lămâi, palmieri şi migdali crescuţi în 
grădini, vestit prin Madonna del Sasso şi prin ne- 
număratele tratate internaţionale. Încă 19 km. şi 
sunt la Bellinzona, cu aceeaş climă ca şi Locarno, 
cu casteluri domnești şi cu străzi pline de copii 
italieni plini de viață şi neastâmpăraţi ca şi ita- 
lienii din toată Italia. Prin unele străzi strâmte, 
la tot pasul se văd table mari cu inscripţii, pe cari 
citeşti de departe: „Attentione! Scuola!“ Adecă: 
fiți atenţi, că e şcoală în apropiere şi să nu călcaţi 
vrun copil! 

Dela Bellinzona se despart trei drumuri cari 
duc în trei părți: unul spre pasul Gotthard, altul 
spre pasul S. Bernard şi al treilea drum spre 
oraşul şi lacul Lugano, partea cea mai sudică și 
cea mai călduroasă a Elveţiei. Pe acest drum din 
urmă apuc şi eu şi imediat ce ies din Bellinzona; 
încep să urc pe un drum în serpentine, săpat în 
stâncă şi pardosit cu piatră cubică de o frumu- 
seţe în adevăr elvețiană — și cu motorul în viteza a 
doua urc, mai privesc încă odată înapoi și jos 
spre valea Verzasca dintre Locarno şi Bellinzona 
şi apoi cobor spre Lugano, faimoasa staţiune cli- 
materică cu cea mai dulce climă din toată Elveţia. 
Ajuns în oraș, o tăbliță mi-arată drumul spre Cas- 
tagnola, sătuleţ aşezat deasupra lacului pe Monte 
Bre, pe care-l cunoşteam din nuvela „Idile Spul- 
berate“ a scriitorului italian Antonio Fogazzaro. 
Urc până la Castagnola oprind lângă bisericuţă și 
privesc de-acolo lacul și oraşul Lugano; cumpăr 
portocale de un franc elveţian și mănânc lacom, 
aşa cum de mult nu mai mâncasem portocale par- 
fumate de mirosul lor. Ce străzi strâmte, strâmbe 
şi întortochiate sunt pe aici prin Castagnola, dar în 
schimb ce curate sunt toate! Şi femei frumuşele, 
fetițe brunete apar în colțuri de străzi şi uşi de pră- 
vălii, zicându-ți: „mille grazzie signore!“ dupăce 
i-ai cumpărat portocalele şi i le-ai plătit. 

Din Castagnola cobor în Lugano, fac o plim- 
bare prin oraș apoi mă îndrept spre sătulețul Mor- 
cote, ocolesc muntele şi urcând, cobor iarăşi în 
Lugano pe "'nserat. Îmi iau cameră la Hotel Inter- 
naţional şi-mi las maşina la garaj. Ce oraş fru- 
mos Lugano! Ce climă dulce pe malul lacului, ce 
curățenie prin oraş, ce linişte, ce omenie! Seara 
cinez în sala de mâncare şi grozav de curată a 
hotelului, unde mi se serveşte un „menu“ mai mult 
vegetarian. Toţi cari cinăm suntem serviţi de fete 


VIAȚA ILUSTRATA 


foarte frumoase, bine crescute, manierate, sănă- 
toase, îmbujorate şi fără pudră pe față, nevopsite 
pe buze. Toate sunt veşnic zimbitoare şi de o dră- 
gălășenie îngerească. Mă uitam după ele şi nu-mi 
venea să cred că poate exista în vre-un hotel lume 
femeiască atât de selectă. Totuşi mi-am zis: sunt 
în Elveţia, ţara lumii bune şi culte, ţara liniştii, în 
care țăranii sunt mai ciopliți decât în alte ţări fiind 
lipsiți de răsboaie şi deci se pot cultiva în linişte, 
ajungând 0 ţară de popor cult, religios, cavaler şi 
de caracter. Şi-mi ziceam mai departe: uite ce fete 
frumoase şi culte ne servesc pe noi la restaurantul 
unui hotel! Şi ce frumoase sunt toate! Când vrei să 
te 'nsori aici să vii să-ți alegi nevastă, la Lugano 
în restaurantul Hotelului Internațional! Fete din 
restaurant, dar culte şi manierate, cu cari poţi 
face față în orice societate cultă, în orice lume 
bună. Uite pe fata cea mai tinără, ce drăguță e 


VITRINA CĂRȚII 


CRONICA 


O CARTE BUNĂ: SĂRACUL GEALAPU. 
(Spovedania unui păcătos). De mult nu ni s'a dat 
o carte, care să răscolească în suflet o furtună, 
cum a răscolit cărticica aceasta. 

Cuprinsul ei e arătat în sub titlul: Spove- 
dania unui păcătos. lar păcătosul are atâtea exem- 
plare asemănătoare în lumea de azi şi din toate 
vremile, 

La urma urmei, este om viu, care să nu fie 
păcătos într'o măsură oarecare ? Osebirea între cei 
mulți şi între Săracu Gealapu va fi poate şi în 
felul de a păcătui şi în numărul păcatelor, dar cea 
mai mare osebire este în felul, cum şi-a simţit şi 
recunoscut Gealapu pe ale sale, şi cum nu ştiu 
alții să le simtă, să le recunoască şi să le ispă- 
şească. 

lar cel mai mare păcat este învârtoșarea în 
răul pe care nu vrei să-l recunoşti, căci este una 
şi aceiaşi cu îngâmiata credință că eşti fără de 
păcate. Cei cari vor ceti cărticica aceasta îşi vor 
aduce aminte de greșelile lor, le vor vedea şi în- 
țelege la fel cu Gealapu şi la fel vor căuta alina- 
rea sufletelor lor în sfânta şi dumnezeiasca Taină 
a spovedaniei şi 'n faceri de bine. 

Preoţii vor mai găsi întrînsa un sprijin şi 
un îndrumător întru administrarea sfintei Taine a 
pocăinţei, E vrednică să fie citită cât mai des şi 
de cât mai mulţi. Se poate foarte bine citi după 
vecerniile din duminici şi sărbători şi ar fi bine 
ca să se răspândească în cercuri cât mai largi. 
Cartea e pentru toți, de toate stările: plugari, me- 

şi cum îmi răspunde zimbindu-mi la privirile mele 
stăruitoare. Ce-ar fi dacă aș mai rămânea o zi la 
Lugano, pentru ea? 

Noaptea în camera mea foarte curată, caldă 
şi albă albă-albă, am dormit îngereşte. Ce bine ar 
fi dacă aş putea rămânea aici până la vară! 

Abia a doua zi am aflat că acele fete din 
restaurantul hotelului erau domnişoare din lumea 
bună a Luganului, cari făceau şcoala de menaj 
aci la restaurant şi învățau aci să aranjeze o masă 
sau să servească oaspetii pe cari îi vor avea când 
vor fi măritate, așa că fetele nu erau țărănci simple, 
ci erau fete de profzsori, de ofițeri, de medici, de 
advocaţi şi alţi intelectuali din Lugano, Bellinzona 
sau Locarno şi îmor:jurimi. Astfel entusiasmul meu 
pentru cultura şi noblețea elveţienilor a mai scăzut 
puţin. 


Na urma/ Dr. EUGEN DOBROTĂ 

la dispoziţia literaturii bisericeşti române una din- 
tre operele fundamentale ortodoxe. Traducerea tex- 
tului canoanelor este făcută şi în partea prezentă 
de Păr. Popovici după originalul grecesc din Sin- 
tagma Ateniană într'o limbă clară și lipsită de ob- 
scuritățile din traducerile mai vechi. La fiecare ca- 
non sunt indicate şi canoanele paralele, cari tra- 
tează despre aceiaş chestiune. Urmează apoi co- 
menţariile lui N. Milaş, cari lămuresc conținutul 
canoanelor din diferite puncte de vedere. La sfârşi- 
tul cărţii, ca şi la sfârşitul volumului prim, avem un 

indice alfabetic detailat despre numirile şi materiile 
cuprinse în întreg volumul al doilea, care uşurează 
foarte mult folosirea cărţii. Cu acest indice chiar 
şi cei mai puţin familiarizați cu canoanele pot găsi 
imediat toate canoanele, care-i interesează. De acum 
înainte clerul şi toți cei ce se interesează de ches- 

zană din Arad. 


CE S'A ÎNTÂMPLAT VARA TRECUTĂ ? 


ÎNSCĂUNAREA P. S$. EPIS- 
COP NICOLAE COLAN. Zilele 
de 28 și 29 lunie c. vor rămânea 
în viața Clujului şi a Eparhiei 
noastre printre cele mai înălță- 
toare date de bucurie ortodoxă și 
mândrie românească. 

Actul istoric al înscăunării nou- 
lui Ierarh în moștenirea glorioasă 
lăsată de neuitatul Episcop Nico- 
lae Ivan, depăşind cadrele strict 
bisericeşti, s'a prefăcut într”o splen- 
didă sărbătoare naţională a tutu- 
ror Românilor din acest vestit colț 
de ţară. 

Capitala Ardealului a fremătat 
din nou de glasul miilor de su- 
flete, venite ca la o chemare tai- 
nică, să-şi exprime simţămintele 
de dragoste către noul Episcop 
dreptcredincios şi să-și afirme vo- 
ința neclintită de solidarizare cu 
îndrumătorii lor sufleteşti în toate 
acţiunile de largă şi perseverentă 
impunere a stăpânirii noastre de 
Stat. 

% 

Cetatea mândrelor tradiţii or- 
todoxe, la a căror desvoltare a 
contribuit atât de mult în curs de 
14 ani fostul rector al Academiei 
teologice, a ținut să-şi exprime re- 
cunoştinţa ei adâncă printr'o ma- 
nifestație duioasă faţă de Prea Sf. 
Episcop Nilolae. O serie de îrun- 
taşi ai bisericii, împreună cu re- 
prezentanţii autorităţilor civile şi 
militare, i-au adresat cuvinte elo- 
gioase, iar la gară a fost însoțit 
de un public număros și select, 
care l-a ovaționat cu căldură în 
ceasul greu al despărțirii. Mulţi- 
mea de flori cu care i-au împo- 


La noi 


dobit vagonul, era dovada simți- 
rilor de simpatie şi preţuire ce i 
le dăruiau pentru totdeauna. 

În gara Copșa-Mică, P. St. 
Episcop Nicolae a fost întâmpinat 
de către solii eparhiei Clujului, P. 
C. consilier eparhial Dr. Vasile 
Sava şi di Dr. Ion Vască, recto- 
rul Academiei teologice. 

La Teiuș, unde începe teritorul 
Eparhiei, a avut loc o primire înăl- 
țătoare. Pe peronul gării aştepta 
o mare mulțime de credincioşi în 
frunte cu preoții şi autorităţile ju- 
dețului Alba. Buchete de flori i-au 
fost oferite şi aici de cei eșiți întru 
întâmpinare. 

În gara Aiud, poporul aştepta 
în frunte cu dl general Nicolau şi 
păr. prot. Iosif Pop, primind cu 
urale şi flori pe luminatul arhiereu. 

La Războeni, se concentrase 
clerul şi poporul de pe valea Mu- 
răşului, apoi elevii şcolilor din Răz- 
boieni, Uioară şi Lunca-Murăşu- 
lui, conduși de învățătorii Sim: 
Bogdan, I. Popescu, Coriolan Co- 
can, Gh. Ivan, H. Bena şi lon 
Pitic, apoi reprezentanţii autorită- 
ților şi ai Ligii antirevizioniste, Cu- 
vântul de salutare l-a rostit păr. 
prot. Ștefan Russu dela T.- Murăş, 
căruia i-a răspuns mişcat P. Sf. 
Episcop Nicolae, mulțumind celor 
de față și declarând că va face 
totul spre a împlini speranțele ce 
se leagă de păstorirea Sa. Şi aici 
s'au oferit flori multe de către dș. 
L. Popa, fiica protopopului nostru 
din Luduş, D. Savu, fiica preotu- 
lui din Uioara şi L. Triteanu din 
Războieni. 

În scurta oprire a trenului din 


tiunile bisericeşti au la îndemână un mijloc auxi- 
liar foarte preţios pentru cunoaşterea şi aprofun- 
darea adevăratei concepții ortodoxe despre viaţă, 
aşa cum se găseşte depusă în sfintele canoane. 
Cartea se poate comanda la Librăria Diece- 

gara Călărași (Hărastăş), poporul 
în frunte cu preotul GH. Murășan, 
s'a grăbit să manifesteze prin vii 
aclamaţiuni. 

La Câmpia- Turzii, așteptase 
deasemenea mulţime mare de cre- 
dincioşi, cu preoți, protopopi, în- 
vățători şi reprezentanţii autorită- 
ților din județul Turda, Aici au 
vorbit păr. prot. Iovian Murăşianu 
și dl Ion Modrigan, prefectul ju- 
dețului. Doamnele în frunte cu so- 
ţia păr. prot. Murăşianu, au oferit 
flori alese P. S. Episcop Nicolae. 

În gara Apahida, primirea a 
fost din cele mai frumoase, căci 
veniseră delegaţii de clerici și po- 
por din judeţele Someş şi Cluj. 
Cuvinte înaripate au fost adresate 
de către păr prot. Nicolae Vasiu 
şi dl Dr. Eugen Dunca, prefectul 
judeţului. 

Cetatea de reşedinţă a ţinut să 
facă Episcopului său o primire 
grandioasă. Pe peronul gării, mi- 
nunat decorată cu ghirlande de 
flori şi steaguri naționale, aștepta 
un public extrem de număros. Era 
de față toată elita Clujului, profe- 
sorii universitari şi secundari, di- 
rectorii şi învățătorii şcolilor pri- 
mare, magistrați, avocați, medici, 
şefii tuturor autorităţilor, ofiţeri- 
mea garnizoanei cu toţi generalii, 
în frumoase uniforme albe, sub 
conducerea dlui Gen. Gh. Florescu, 
comandantul corpului VI, membrii 
Consiliului eparhial, comitetul cen- 
tral al FOR-ului, Societatea femei- 
lor ortodoxe, alte organizaţii fe- 
menine, etc. 

Trenul intră în gară la ora 5 
p. m. P.S. Episcop Nicolae co- 


boară din vagon, fiind întâmpinat 
cu urale. Apoi trece în sala de re- 
cepţie a gării, urmat de public. 
Corul Academiei teologice, dirijat 
de dl prof. Dr. V. Petrașcu, into- 
nează în accente puternice „Pre 
Stăpânul...“ 

Cel dintâi vorbeşte P. C. S$. 
consilierul Dr. Seb. Stanca, în 
numele Eparhiei, urmează cuvân- 
tul dlui prof. N. Drăganu, în nu- 
mele Municipiului, cuvântul dlui 
gen. Gh. Florescu, în numele ar- 
matei, cuvântul dlui prof. Sextil 
Puşcariu, în numele F.O.R.-ului. 

Tuturora le răspunde emoţio- 
nat şi entusiast P. S. Episcop Ni- 
colae. 

Urale puternice au acoperit răs- 
punsul P. S. Episcop. 

Corul încheie recepţia cântând 
din nou „Pre Stăpânul...“ 

Eșind din sala de recepţie, P. 
S. Episcop Nicolae s'a urcat în 
irăsura de gală a Primărie, plină 
de podoaba florilor şi trasă de doi 
armăsari albi, fiind însoţit de P. 
C. cons. eparhial Dr. Seb. Stanca, 
Toată asistența din gară a format 
un lung cortegiu de automobile şi 
trăsuri, care a străbătut oraşul ce 
îmbrăcase haină de sărbătoare. 

În fața Catedralei aştepta mul- 
țimea credincioșilor în frunte cu 

(P. S. Sa Episcopul Nicolae rostindu-și cuvântarea în Catedrală 


un sobor de preoți în odăjdii, cu 
crucea şi evanghelia. 

P. S. Episcop Nicolae, sărută 
crucea şi evanghelia. 


Apoi întrând în catedrală, P. 
S. Sa a luat loc pentru întâia oară 
în scaunul episcopesc, ascultând 
alături de mulțimea credincioşilor, 
slujba Vecerniei, împreunată cu li- 
tie şi priveghiere. Răspunsurile le-a 
dat corul teologilor. La sfârşit ace- 
laş cor puternic şi disciplinat, a 


trei ierarhi ascultând cuvântarea d-lui ministru A. Lapedatu 


executat „Imn de urare“ cu text 
şi muzică de prof. V. Petraşcu, 
dedicat P. S. Episcop Nicolae. 


Terminată slujba, P. S. Epis- 
cop Nicolae a fost condus de cler 
și credincioşi la reşedinţă. Aci a 
urmat o frumoasă serenadă de 
cântări, executate de corul mixt 
al catedralei, sub bagheta dlui A. 
Bena, corul Doina dirijat. de prof. 
S. Golumba şi noul cor mixt con- 
dus păr. Anatolie Scurtu. 


Cu aceasta ziua întâi a serbă- 
rilor a luat sfârşit, spre mulțumi- 
rea tuturor. 


A doua zi potrivit programului 
stabilit, la ora 9 dimineaţa s'a în- 
ceput în catedrală sf. Liturghie, 
săvârşilă de I. P. Mitropolit Ni- 
colae al Ardealului, de P. S.S. 
Episcopi Nicolae Colan al Clujului 
și Nicolae Popovicial Orăzii aju- 
taţi de un impunător sobor de 
preoți, compus din consilieri epar- 
hialr, protopopi şi diaconi. Răs- 
punsurile le-a dat până la evan- 
ghelie corul Academiei teologice, 
condus de d. V. Petraşcu, iar după 
aceea corul mixt al Catedralei di- 
rijat de maestrul Aug. Bena. Mo- 
numentala biserică era arhiplină 
de o mulțime de români din Cluj 

şi eparhie, în frunte cu autorită- 
țile civile şi militare, cu intelec- 
tuali foarte numeroşi din toate 
profesiunilc, ofițerimea garnizoanei, 
foarte multe doamne, studenţi şi 
ele“i, comercianţi şi meseriaşi etc. 

Guvernul era reprezentat prin 
dl Alexandru Lapedatu, ministrul 
Cultelor şi Artelor. 

După terminarea sfintei Litur- 
ghii se desfăşoară sulemnitatea ac- 
tului de înscăunare în faţa alta- 
ului |. P. S. Mitropolit Nicolae 
încunjurat de ceilalți doi Episcopi 
şi de clerul slujitor, invită pe d. 
Stancu Brădișteanu şi acesta dă 
citire Înaltului Decret Regal, prin 
care M. S. Regele Carol Il. con- 
firmă şi întăreşte în scaunul de 





Episcop al eparhiei Vadului, Fe- 
leacului şi Clujului pe Prea Sfin- 
țitul Nicolae Colan. Urmează păr. 
consilier mitropolitan 7raian Pe- 
trișor, care cu glas emoţionat, ci- 
teşte frumoasa gramată mitropo- 
litană de întărire şi hirotonie a 
nou alesului episcop. 

|. P. S. Mitropolit Nicolae zu- 
grăveşte apoi personalitatea epis- 
copului nou și-și arată nădejdea 
în rodurile muncii viguroase ce-o 
va desfăşura. În acelaş înțeles vor- 
bește d. A. Lapedatu, Ministrul 
Cultelor. Le răspunde într'o lumi- 
nată cuvântare Eviscopul Nicolae. 

În salonul cel mare al palatu- 

lui episcopesc au avut loc recep- 
țiile oficiale. 

Tuturor delegaţiilor le răspun- 
de P. S. Episcop Nicolae Colan, 
arătându-şi mulțumirea şi recunoş- 
tința pentru toate cuvintele elo- 
gioase ce s'au rostit aci. Declară, 
că a venit la Cluj cu hotărârea 
fermă de a fi Părinte al tuturora. 

În noul palat al fostei Camere 
de Comerţ, azi proprietatea băncii 
Albina, s'a aranjat o masă fră- 
țească de 300 tacâmuri. 

Atmosfera de frăție ce învă- 
luia sala a fost înălțată prin cele 
trei toasturi arhiereşti, rostite cu 
elan şi avânt. 

În entusiasmul nemărginit al 
oaspeţilor, cei trei lerarhi s'au îm- 
brăţişat din nou. 

Corul teologilor, — secondat 
de sala întreagă — a cântat ul- 
tima strofă din Deșteaptă-te Ro- 
mâne şi rugăciunea „Cu noi este 


- Dumnezeu.“ 


Era o încheiere minunată, vred- 
nică de măreţia serbărilor, închi- 
nate noului Episcop al ctitoriei lui 
Ştefan cel mare şi sfânt. 


UNIVERSITATEA POPULARĂ 
DELA VĂLENII DE MUNTE a 
adunat şi anul acesta o mulțime de 
ascultători din toate părțile ţării. 
Cursurile ţinute de personalităţi 
bine cunoscute în viaţa noastră 
Ccărturărească au tratat probleme 


de actualitate din toate domeniie 
culturii. 








D. Nicolae Iorga 


Vrând să sublinieze încă odată 
importanţa acestor cursuri, M. Sa 
Regele le-a cercetat. Augustul oas- 
pe a felicitat călduros pe dl pro- 
fesor N. lorga pentru opera cul- 
turală ce-o înfăptueşte prin aşe- 
zământul Universităţii populare al 
cărui ctitor este. 


„HRAMUL (dela Sf. Mărie) 
MÂNĂSTIRII ROHIA din eparhia 
Clujului a avut darul să adune şi 
anul acesta la sfântul locaş de în- 
chinare o mare mulţime de cre- 
dincioşi. Gospodărită cu râvnă şi 
pricepere de P. C. Sa Protosince- 
lul-stareţ Gherontie Guţu, această 
mânăstire aşezată în mijloc de co- 
dru des devine tot mai mult un 
loc de duhovnicească reculegere 
şi de întărire a credincioşilor în 
izbăvitoarea lege strămoşească. 





Sf. Mănăstire Rohia 





M. Sa Regele Carol II 


STRĂJERII. Am văzut pe e- 
levii şcoalei pentru pregătirea con- 
ducătorilor de străjeri. Nu la vr'un 
festival pregătit pentru creiarea at- 
mosferei favorabile în jurul acestei 
instituții nouă, ci la treabă grea, 
la săparea unui mare şanţ menit 
să canalizeze apa ploii care umple 
îndeobşte de nămol urât strada 
principală a comunei Araci din 
jud. Treiscaune. Elevii erau învă- 
țători şi profesori. Toţi voioși, bu- 
curoşi, cum se spune *n cântec, 
Soarele le bronzase faţa, braţele şi 
pieptul scăldat în sudori. Printre 
loviturile de târnăcop, de hârleţ şi 
de lopată povesteau prieteneşte cu 
sătenii, glumeau şi cântau. Fă- 
ceau împreună școala muncii. În 
atmosfera unei sănătoase veselii, 
în a unui admirabil optimism. 

După patru ciasuni de muncă 
istovitoare, s'au adunat în mijlo- 
cul satului pentru a executa — în 
spiritul unei reconfortante disci- 
pline — ritualul consacrat al serii : 
Rugăciune, Raportul zilei, Preda- 
rea: slujbei, Trăiască Regele, Co- 
borârea pavilionului, Rugăciune... 

E un ceremonial impresionant și 
educativ. Şi după toate acestea 
— o tot atât de educativă şi re- 
confortantă şezătoare, la lumina 
focului, în curtea şcoalei. 

Sătenii? l-au văzut optimişti 
şi entuziaşti. Se molipsiseră dela 
străjeri și dela admirabiliii lor con- 
ducători în frunte cu dl inspector 
Atanasie Popa. 


Acesta şi este rostul străjerilor: 
să entuziasmeze pe săteni prin 
fapte pilduitoare, să le sporească 
în suflet credința în Dumnezeu, 
dragostea către Regele Ţării şi în- 
crederea în destinul măreț al nea- 
mului. 


CLOPOTE ȘI TROIŢE. lată 
preţioasele daruri pe cari le fac 
rând pe rând satelor şi răspântii- 
lor din rigiunea secuizată — şcoa- 
lele normale și celelalte şcoale se- 
cundare din Vechiul Regat. Prin 
aceste semne elocvente frații noş- 
tri de dincolo de Munţi vor să 
promoveze revenirea fraților noş- 
tri înstrăinaţi, la legea strămo- 
şească şi prin ea reintegrarea lor 
în sânul neamului românesc. În 
acelas scop fiecare şcoală se 
cundară va creşte gratuit un nu- 
măr de elevi din această regiune, 
pentruca după terminarea şcoalei 
tinerii să se întoarcă acasă şi să-şi 
închine puterile sufleteşti și tru- 
peşti întăririi neamului. Este o o- 
peră pentru care aceste şcoale me- 
rită toată lauda — ca şi dl mi- 
nistru Dr. C. Anghelescu, care le 
gospodăreşte. 

|. P. S. SA MIRON, PARIAR- 
HUL ROMĂNIEI, a făcut în luna 
lulie o călătorie în Anglia, întor- 
când vizita episcopilor anglicani 
cari ne-au cercetat țara în primă- 
vara acestui an. Înaltul Ierarh a 
fost primit cu toate onorurile cu- 
venite căpeteniei bisericeşti a ce- 
lui mai mare neam ortodox. Că- 
lătoria Înalt Prea Sfinţitului Pa- 
triarh în Anglia a avut darul să 
sporească prestigiul Ţării româ- 
neşti şi al Bisericii ei dominante, 
în apusul catolic şi protestant unde 
această Biserică este încă prea 
puţin cunoscută. 


POIANA BRAȘOVULUI a avut 
anul acesta cinstea și bucuria de 
găzdui în luna August câteva mii 
de cercetaşi români şi câteva sute 
de cercetași străini veniţi la jam- 
borea românească. 

Tinerii camarazi de toate vâr- 
stele şi de toate naţiile au petre- 
cut câteva săptămâni de nevino- 
vate bucurii în mijlocul naturii: ro- 
mâneşti atât de înfrumseţate de 
Dumnezeu. Cea mai mare bucurie 
a lor a fost însă de bună seamă 
vizita Maiestăţii Sale Regelui, a 
cărui dragoste şi râvnă pentru ro- 
mâneasca îndrumare a tineretului 
nostru este inepuizabilă, 

Păcat că veselia cercetaşilor a 
fost surdinată întrucâtva de tim- 
pul ploios, care era cât pe-aci să 
schimbe numele de Poiana în acela 
de „Ploiana“. 





Tabără cercetășească 


24 


VIAȚA ILUSTRATA 


La alţii 





Barcelona : Arena luptelor cu taurii 


ORORILE DIN SPANIA. De 
când bolşevicii s'au aşezat la câr- 
ma Spaniei, patria lui Cervantes 
a ajuns teatrul unor grozăvii, că- 
rora nu le găsești asemănare de- 
cât în istoria revoluţiei roşii din 
Rusia. 

Sute de biserici şi mănăstiri 
au fost incendiate, nenumărate co- 
mori artistice au fost distruse, le- 
giuni de preoți, călugări și călu- 
găriţe, au fost ucise, odoarele sfinte 
au fost pângărite. Regimul celei 
mai crunte sălbătăcii şi-a înaugu- 
rat istoria în Peninsula Iberică. 

Cu dorul de a-şi mântui pa- 
tria de grozăviile acestui regim 
Generalul Franco a ridicat în lulie 
c. steagul revoluţiei naţionaliste. 
Oastea lui a crescut de pe o zi 
pe alta, ca şi însuflețirea acesteia 
pentru izbânda cauzei naţionale 
spaniole. 


În două luni de zile trei pătrimi 
din Spania au fost ocupate de re- 
voluţionari. Luptele dintre aceștia 
şi forțele guvernamentale continuă 
cu furie pe mai multe fronturi. 
Victoria finală a naţionaliştilor e 
numai chestie de timp. Faptul a 
adus pe anarhiştii guvernului din 
Madrid în spasmul desnădejdii. 
Orice presupus adversar al „Fren- 
tei populare“ e ucis fără milă. 
Mulţi asemenea nenorociţi au fost 
aruncaţi în mare, măcetăţiți în chi- 


pul cel mai barbar sau arşi de vii, 
dupăce au fost unși cu smoală 
sau stropiți cu petrol. 

Când astfel de grozăvii se pe- 
treceau în Rusia, catolicii ne spu- 
neau dispreţuitori: într'o ţară ca- 
tolică asemenea lucruri nu s'ar pu- 
tea petrece. — lată că se petrec 
totuşi. Fără să întoarcem disprețul 
catolicilor, noi ne rugăm lui Dum- 
nezeu ca să curme războiul fra- 
tricid din Spania. Pentru binele 
acestei ţări şi al întregei Europe. 


JIDOVII ZINOVIEV ŞI CA- 
MENEV, foşti mari pontifici ai So- 
vietelor ruseşti, împreună cu o în- 
treagă ceată de tovarăşi învinuiți 
că ar fi urzit un complot împo- 
triva actualilor conducători ai Ru- 
siei sovietice, au fost osândiţi la 
moarte şi executați în taină, fără 
nici o asistență şi fără nici un ce- 
remonial. 

Asasinii miilor de preoți, in- 
telectuali mireni şi țărani nevino- 
vai şi-au primit răsplata chiar din 
partea foştilor lor tovarăşi întru 
nebunia asasină. Dacă osândiţii ar 
fi crezut în Dumnezeu, în pragul 
crudei ispăşiri a nenumăratelor lor 


pat Renania. lar de curând a lun- 
git stagiul militar obligator la doi 
ani. Toate astea, firește, sunt îm- 
potriva prevederilor categorice ale 
tratatului de pace dela Versailles. 
Europa a protestat, la început, in- 
dignată. Apoi aprotestat, dar nu 
energic. lar astăzi nici nu mai pro- 
testează, fiindcă ştie că ar face-o"n- 
zadar. Germania îşi motivează toate 
aceste gesturi cu necesitatea de a-și 
apăra hotarele împotriva unei even- 
tuale agresiuni sovietice... şi cu ne- 
cesitatea de a-şi da satisfacţie sen- 
timentului demnităţii naționale ne- 
socotit de tratatul de pace. 


BULGARIA și-a dat arama pe 
față încă odată. Ea şi-a etalat în 
chip grosolan de inoportun cunos- 
cutele sale veleități revizioniste. 


La recentul congres interna- 
țional studențesc care s'a ţinut la 
Sofia, studenţii bulgari au fost fără 
rezerve în entuziasmul lor ireden- 
tist îndreptat împotriva României, 
Greciei şi lugoslaviei. Puși într'o 
situație delicată delegaţii acestor 
țări, cu cari s'au solidarizat de- 
legaţii cehoslovaci şi francezi, au 
făcut singurul lucru dictat de îm- 
prejurări: Au părăsit congresul, 
întărindu-şi convingerea în auten- 
ticitatea balcanismului bulgăresc. 


crime şi-ar fi adus aminte de a- (33 


devărul, că Dumnezeu nu bate cu 
bâta... 

GERMANIA îşi dozează lvvi- 
turile. Mai întâi şi-a întrodus ser- 
viciul militar obligator. Apoi a ocu- 





D. Hitler 














Pentru colaboratori și abonați 


Din cauza mutării noastre dela Sibiu la Cluj numărul acesta 
al „Vieţii Ilustrate“ a apărut cu o mică întârziere. Cititorii noştri 
înțelegători ne vor scuza, desigur. 

Numărul viitor al revistei noastre va apărea la 10 Octomvrie, 
cu scrisul prețios al unor noi colaboratori. 

Rugâm pe iubiții noștri cititori restanțieri să ne trimită cât 
mai în grabă prețul abonamentului, ca să nu ne vedem Siliți să 
le trimitem, la sfârșitul anului, revista cu ramburs — pricinuin- 
du-le astfel cheltuieli inutile. 

Pentru abonaţi 








Dacă nu găsiţi revista la librăria dela care ați cumpărat-o până acuma, 
adresați-Vă direct administrației. Pentrucă nu mai trimitem revista 
librăriilor cari nu-și achită datoria față de noi. 








Nu uitaţi să Vă înoiți abonamentul la „Viața Ilustrată“ şi să recomandați revista prietinilor 
și cunoscuților D-Voastră. „Viața Ilustrată“ este unica revistă de familie, care duce 
în casa Românului lumină pentru suflet şi desfătare pentru ochi. 








TIPARUL TIPOGRAFIEI EPARHIEI ORT. ROM. CLUJ 











IN ACEST NUMĂR: 


+ NICOLAE COLAN: 
GRIGORIE POPA: 
GHEORGHE SAVA: 
ILIE "ŢARINĂ: 
GRIGORIE T. MARCU: 
Dr. G. PREDA: 
DAFNA-BLAGAIANA : 
ILIE MĂNIŢIU: 
CORIOLAN BĂRBAT: 
I. MATEIU: 

P. POSSA: 


Dr. EUGEN DOBROTĂ: 


F.C. şiG.R. 


Cu măturoiul prin literatură 

Stilul românesc 

La Sfântă Mărie 

Voi (poezie) 

Lupta pentru ramura de maslin 

Stări sufleteşti individuale şi sociale 

Ironie (poezie) 

Mai aproape de popor 

De vorbă cu Dimitrij Mereşkovsky 

Seimiiificaţia „Frăției Ortodoxe Române“ 

Ftunză şi trunchiul (poezie) 

CRONICĂ LITERARĂ: Săracul Gealapu. 
Canoanele Bisericii ortodoxe însoţite de 
comentarii. | 

CRONICA INTERNĂ : Înscăunarea P. S. E- 
piscop Nicolae Colan. Universitatea popu- 
lară dela Vălenii de Munte. Hramul Mă- 

Poiana Braşovului. 

PENTRU COLABORATORI 


Revista se pune sub tipar totdeauna la 15 ale lunei. Domnii colaboratori 
sunt rugaţi să-și trimită manuscrisele până la această dată. Rugăm articole 
scurte, scrise citeţ, pe o singură pagină a hârtiei. Întrucât e posibil, dorim 
ilustrații (fotografii) la text. Ordinea articolelor e determinată de necesități 
tehnice, nu de alte consideraţii. — Manuscrisele nepublicate nu se înapoiază. 


CO 


Primim spre publicare cronici despre evenimentele 
culturale şi sociale din oricare parte a ţării. Aceste 
cronici trebue să fie însă însoţite de fotografii. 





